Saopštenja za javnostSportZDKZenica\nSekcija ‘Zenica trči’, formirana u okviru Udruženje za razvoj i podršku planinarstva i sportskog turizma ‘Vedro’ Zenica (organizator utrke), na osnovu Rješenja Ministarstva za prostorno uređenje, promet i komunikacije i zaštitu okoliša ZDK broj: 12-23-1953/22 od 23.02.2022. godine, Mišljenja Komisije za bezbijednost saobraćaja o izmjeni režima saobraćaja za vrijeme održavanja utrke, broj: 12-19-8036/22 od 28.04.2022. godine i Odobrenja za izmjenu režima saobraćaja Gradske uprave grada Zenica broj: 09-19-7119/22-2-ZZ od 29.04.2022. godine obavještava javnost i sve učesnike u saobraćaju da će se dana 14.05.2022. godine u vremenu od 19:45 sati do 22:00 sati za potrebe realizacije rekreativne utrke pod nazivom 3. ‘Zenički noćni cener’ izvršiti privremena obustava i izmjena režima saobraćaja kako slijedi:\nNa Glavnoj gradskoj magistrali (u nastavku GGM) doći će do izmjene režima saobraćaja na dionici od kružnog toka na Odmutu (Bojin vir) kod četvrtog solitera pa do kružnog toka na Carini kod skretanja za ulicu Safet Beg Bašagić kod policijske stanice Centar. Jedna strana GGM-a kojom će učesnici utrke trčati bit će u potpunosti zatvorena za saobraćaj (desna strana GGM-a gledano iz pravca kružnog toka Bojin vir u pravcu kružnog toka u naselju Mokušnice), a saobraćaj će se drugom stranom GGM-a odvijati dvosmjerno, što će regulisati policijski službenici MUP-a ZDK.


Pobeda u Boljevcu: Napretkova 12. uzastopna! -\n14.02.2019. Marko Radić Sport Ostavi komentar\nAleksinački Napredak JKP pobedio je ekipu Rtnja 62:66 (10:18, 17:12, 10:19, 25:17). Naš klub je do 12. pobede u nizu došao zahvaljujući agresivnoj odbrani i boljem skoku, dok je izvođenje penala bilo očajnih 50% (19/38). Goste iz Aleksinca predvodio je Vojkan Milinčić sa učinkom od 8 poena, 12 skokova i 3 asistencije (indeks 23). Kod Rtnja najefikasniji bio je Aleksinčanin, Aleksandar Miladinović, koji je ubacio 17 poena.\nOsim pomenutog Milinčića, u redovima aleksinačkog tima istakli su se Dimitrije Raičević (17 poena, 5 skokova), Nikola Antonijević (14 poena, 5 skokova) i Slaviša Bogavac (11 poena, 6 skokova). Kapiten Nikola Raičević nije bio na uobičajenom nivou, pa je zabeležio (za njega) skromih 8 poena i 3 uspešna dodavanja.\nNapredak će ovom pobedom zadržati prvo mesto na tabeli, iako je ovo bio tek drugi meč 18. kola Druge lige Srbije. Aleksinčani sada beleže učinak od 15 pobeda i 3 poraza, a naredne subote ugostiće Slogu iz Kraljeva, jednu od tri ekipe koje su Napretku nanele poraz u dosadašnjem toku sezone.\nPrevious Post:Danas je Sveti Trifun


Prisustvo ovde i sada — Meditacija i relaksacija — Lovesensa.rs\nPrisustvo ovde i sada\nOtkrijte šta je mindfulness...\nMindfulness je mogućnost da podignemo svoj nivo pažnje i fokusiranosti na sadašnji momenat dok po strani ostavljamo naše programirane predrasude i predubeđenja. U direktnoj je vezi sa doživljajem sadašnjeg trenutka - OVDE i SADA.\nKada uspemo da se povežemo sa sobom i pri tome to radimo svesno i sa pažnjom dolazi ono što se može nazvati efekat sadašnjeg momenta ili trenutaka u kojima doživljavamo potpuno jasnu sliku stvarnosti i kada napokon sasvim jasno shvatamo šta je u životu važno a šta ne. Sve više istraživanja pokazuje da se kroz mindfulness praksu može redukovati nivo stresa, anksioznosti, depresije ili hroničnih bolova. Međutim nije samo stvar u tome što se nečega možemo rešiti već i što kroz ovu praksu možemo značajno obogatiti svoje iskustvo tako što ćemo sveoje srce otvoriti za radost, ljubav, saosećanje i osećaj povezanosti sa drugima.\nMislite da nemate vremena za mindfulness praksu ali za početak probajte sledeće: kad ujutru otvorite oči probajte da zastanete, duboko udahnite, osmotrite svoje misli i osećanja i onda krenite kroz jutarnju rutinu. Pomoć u mindfulness praksi vam može pružiti veliki broj onlajn tutorijala koji će vas voditi kroz meditaciju jednostavnim uputstvima.


lutfest - FORUM TEATAR POTPISAO MEMORANDUM O SARADNJI\nFORUM TEATAR POTPISAO MEMORANDUM O SARADNJI\npetak, 05 maj 2017 00:30\nOpština Istočno Novo Sarajevo, Forum teatar Istočno Sarajevo i Kulturni centar Istočno Novo Sarajevo potpisali su danas memorandum o saradnji, kojim će dosadašnja saradnji biti unaprijeđena.\nMemorandum su potpisali načelnik opštine Istočno Novo Sarajevo Ljubiša Ćosić, direktor Forum teatra Vitomir Mitrić i direktor Kulturnog centra Mladen Janković.\nĆosić je rekao novinarima da se ovim memorandumom kulturna saradnja lokalne vlasti i nevladinog sektora želi dići na viši nivo, stvarajući čvrste temelje za kulturnu platformu, ne samo opštine, nego i grada Istočno Sarajevo.\nOn je podsjetio da opština sa Forum teatrom radi na značajnim kulturnim manifestacijama kao što su "Prvi kadar" i "Lut fest", te da današnje potpisivanje memoranduma treba da ubrza i olakša aktivnosti koje sprovode svake godine.\nĆosić je istakao da su zahvaljujući Forum teatru, uz podršku Ambasade Bugarske u BiH, uspjeli dobrim dijelom da renoviraju salu Kulturnog centra, koja će imati veći kapacitet i posjetiocima omogućiti bolje uslove za praćenje sadržaja.\n"Forum teatar je nosilac veoma važnih kulturnih aktivnosti na području opštine. Stvari koje rade kako za najmlađe, tako i za ljubitelje filma i svih drugih vidova kulture veoma su korisne za ovu lokalnu zajednicu", rekao je Ćosić.\nOn ističe da su u planu i druge aktivnosti koje se odnose na promociji rada Kulturnog centra i izgradnju muzeja.\n"U naredne dvije do tri godine potrudićemo se da galeriju `Kućanski` pretvorimo u muzej koji će pored izložbenog dijela, koji se odnosi na djela pokojnog Boška Kućanskog, imati i druge sadržaje, kao što je muzej Mlade Bosne, postavka Odbrambeno-otadžbinskog rata i postavka koja se odnosi na istoriju Srba sarajevskog polja", najavio je Ćosić.\nOn kaže da će Kulturnom centru, kao nosiocu kulturnih aktivnosti u ovoj lokalnoj zajednici, biti nametnute obaveze kako bi postao jedan od stubova u oblasti kulture na ovom području.\nDirektor Forum teatra Vitomir Mitrić rekao je da će memorandum po pitanju produkcije stvoriti čvršću saradnju sa Kulturnim centrom, te za septembar najavio mjuzikl kao zajednički projekat ove dvije kulturne institucije.\n"To će biti početak produkcije i pozorišnog stvaralaštva u Istočnom Sarajevu, što čekamo 25 godina", rekao je Mitrić.\nDirektor Kulturnog centra Mladen Janković kaže da će saradnja sa Forum teatrom biti intenzivirana, te da će se više raditi na polju pozorišne produkcije za djecu i odrasle.\nOn je najavio da će 24. maja za krsnu slavu i Dan opštine Istočno Novo Sarajevo u Kulturnom centru biti organizovan prigodan program, kada će gostovati i plesni ansambl "Vukadinov" iz Bugarske.\nJanković smatra da sporazume o saradnji treba ozvaničiti i sa drugim institucijama, te izrazio očekivanje da će saradnja sa Muzičkom akademijom Univerziteta Istočno Sarajevo, kao jednom od nosilaca kulturnih dešavanja u gradu, biti intenzivirana.


Britanska policija upozorila da se ne objavljuju poverljivi dokumenti - Izazov\nNovi magazin 13. jula 2019. 14:08\nPomoćnik šefa Skotland jarda Nil Basu juče je pozvao sve koji budu došli do „procurelih“ vladinih dokumenata, navodeći vlasnike, glavne urednike ili urednike tradicionalnih medija ili društvenih mreža, da ih ne objavljuju, već da ih predaju vlastima.\nBasu je najavio da se otvara krivična istraga zbog objavljenih „procurelih“ diplomatskih depeša koje sadrže nepovoljne ocene o predsedniku SAD Donaldu Trampu, što je dovelo do ostavke britanskog ambasadora u Vašingtonu.\nUprava za borbu protiv terorizma britanske policije istražuje „curenje“ privatnih dopisa britanskog ambasadora u SAD kao moguće kršenje Zakona o zvaničnim tajnama.\nBivši britanski ministar finansija Džordž Ozborn ocenio je Basuovo upozorenje kao „vrlo glupu i nerazumnu“ izjavi policijskog zvaničnika koji se ne razume mnogo u slobodu medija.\nKonzervativn poslanik Bob Sili, član Odbora Donjeg doma Parlamenta za spoljne poslove, pozvao je policiju da preispita svoj stav jer smatra da je to vrlo ozbiljan presedan, preneo je list „Telegraf“.\nPredsednik Odbora Donjeg doma Parlamenta za spoljne poslove, Tom Tugendat rekao je danas da ne veruje da objavljivanje „procurelih“ depeša predstavlja zločin i istakao da je sloboda medija od suštinske važnosti.


ВУЧИЋ: НЕ КРИЈЕМО БРОЈ ЖРТАВА У ОБРЕНОВЦУ; БРИСЕЛ: МИЛИЈАРДА ЕВРА ЗА СРБИЈУ - Нови Стандард\nVUČIĆ: NE KRIJEMO BROJ ŽRTAVA U OBRENOVCU; BRISEL: MILIJARDA EVRA ZA SRBIJU\nVučić pretpostavlja da šteta od poplava prevazilazi stotine miliona evra, a neki čak govore...\nVučić pretpostavlja da šteta od poplava prevazilazi stotine miliona evra, a neki čak govore i o milijardi evra\nPremijer Aleksandar Vučić posetio sa stranim novinarima najugroženiji deo Obrenovca. Premijer rekao da je do sada u tom gradu pronađeno 13 tela, ali će uzroci njihove smrti biti poznati posle obdukcije.\nDo sada je u Obrenovcu pronađeno 13 tela, a uzroci njihove smrti biće poznati posle obdukcije, rekao je premijer Aleksandar Vučić stranim novinarima.\nPremijer je odlučno demantovao da se “krije broj žrtava” i istakao da se čudi što neko plasira takve informacije i licitira brojem žrtava.\nPrecizirao je da je stiglo 635 prijava, pa da se otišlo na 451 adresu da se te informacije provere i da su sve bile lažne. “Kuda plivaju ti leševi o kojima neki pričaju?”, zapitao je premijer.\n“Koliko neki ljudi mogu da budu bolesni?”, upitao je Vučić i naveo da je poslato 450 ekipa da to provere, da su sve prijave bile lažne i da se gubilo dragoceno vreme i energija.\nOn je rekao da će biti još žrtava, ali da, imajući u vidu razmere koja je bila deset puta veća nego kod drugih, postoji nada da to neće biti kataklizmičan broj žrtava.\nPremijer Vučić je izjavio da je teško govoriti o šteti koja je nastala zbog poplava, ali da se pretpostavlja da prevazilazi stotine miliona evra, a neki čak govore i o milijardi evra.\nVučić je to rekao odgovarajući na pitanja novinara na koliko se procenjuje šteta izazvana katastrofalnim poplavama i dodao da ćemo morati da se oslonimo na pomoć zemalja iz inostranstva.\n“Očekujemo dosta pomoći od stranih vlada, potrebno nam je dosta lekova, hrane, posebno hrana za bebe i građevinski materijal,” rekao je Vučić istakavši da nam je neophodna pomoć iz inostranstva jer moramo da izgradimo mnogo puteva, mostova i da obnovimo infrastrukturu, što neće biti lako.\nBiće nam potrebni meseci da se oporavimo i suočimo sa brojem ljudi kojima nećemo moći da vratimo život, rekao je Vučić i zahvalio na pomoći Rusiji, Sloveniji, Evropskoj komisiji, Nemačkoj, Turskoj, Makedoniji, Crnoj Gori, Mađarskoj, Rumuniji i svim ostalim evropskim zemljama, poručivši da “srpski narod ne zaboravlja svoje prijatelje”.\nPremijer je rekao da se nada da je najgore prošlo, ali da ćemo to znati tek u narednih pet dana.\nVučić je dodao i da je Srbija uradila odličan posao kada je reč o zaštiti termoelektrana, istakavši da se nada da ćemo uspeti potpuno da ih zaštitimo jer da su one prestale da rade, to bi Srbiju koštalo oko 600 miliona evra, što naša zemlja ne bi mogla da izdrži.\nEU: Srbiji i do milijardu evra pomoći\nZa otklanjanje dugoročnih posledica katastrofalnih poplava Srbija može da računa na milijardu evra iz fonda solidarnosti EU, najavljuje komesarka za humanitarnu pomoć i vanredne situacije Unije Kristalina Georgijeva.\nReč je o fondu koji je ustanovljen prošle decenije – nakon teških poplava u centralnoj Evropi, a uslov je da šteta od poplava prelazi 0,64 odsto bruto društvenog dohotka pogođene zemlja, prenosi Tanjug.\n“Pored toga, komesar za proširenje Šefan File traži način da se izdvoje i dodatna sredstva iz pretpristupnih (IPA) fondova”, dodala je Georgijeva.\nZa Bosnu i Hercegovinu, koja nema status kandidata, pristup fondovima je komplikovaniji, rekla je Georgijeva.\nIstiče da je Unija reagovala čim su primljeni zahtevi iz Srbije i BiH i dodala da su odmah upućene pumpe visokog kapaciteta, helikopteri i čamci, a u međuvremenu je upućeno ukupno 450 volontera iz zemalja članica EU.\n“To je više nego što su Srbija i BiH tražile, ali povećali smo pomoć zbog dramatične situacije”, istakla je evropska komesarka.\nGeorgijeva je rekla da je razgovarala telefonom sa predsednikom Vlade Srbije Aleksandrom Vučićem kako bi se informisala o tekućoj situaciji.\n“U danima i nedeljama koje dolaze moraćemo da se nosimo sa novim rizicima, kao što je zagađena voda, a najavljeno otopljavanje povećava opasnost od poplava”, istakla je ona.\nGeorgijeva je ukazala na to da Srbija, osim na pomoć iz IPA i fondova solidarnosti EU, može da računa i na bilateralnu pomoć zemalja članica.\nKurc traži “veliki doprinos” EU\nMinistar inostranih poslova Austrije Sebastijan Kurc zatražio je, uoči sastanak šefova diplomatija u Briselu, da EU da “svoj veliki doprinos” obnovi poplavom pogođenih zemalja Zapadnog Balkana.\nPored Austrije za pomoć EU pogođenim zemljama zalaže se i Hrvatska, koja je i sama suočena sa problemima poplava.\n“Tamo se događa stravična drama”, opisao je Kurc, koji je, kako je ukazao, u kontaktu sa kolegama i premijerima Srbije i Bosne.\n“Razaranja su dramatična. Potrebna je sada hitna pomoć u spasavanju ljudskih života. Takođe, potrebno je dalje boriti se akutno protiv poplava”, naglasio je šef austrijske diplomatije.\nKurc je dodao da će i posle biti potrebna podrška, posebno u obnovi infrastrukture, ističući da Austrija već sada bilateralno pomaže.\nNa pitanje novinara o prijateljskom stavu Srbije prema Rusiji u vezi sa ukrajinskom krizom, Kurc je poručio da “definitivno sada nije trenutak da se razgovara o zahtevu prilagođavanja srpskog stava liniji EU”.\n“Zajednička spoljna politika je važna i treba o njoj diskutovati, ali sada moramo da pomažemo u vezi sa ovom elementarnom nepogodom”, objasnio je šef austrijske diplomatije.\nIzvor RTS, 19. 05. 2014.


Antidekubitni dušeci sa kompresorom - Ortopedija d.o.o\nProdaja antidekubitnih dušeka sa kompresorom\nAntidekubitni dušeci sa kompresorom i neizmeničnim punjenjem i pražnjenjem komora koji omogućavaju konstantu masažu ne samo delova koji su skloni stvaranju dekubita (leđa, karlica, pete, laktovi) već i celog tela. Pokrivaju ceo krevet i imaju produžene trake koje se podvlače ispod klasičnog dušeka radi fiksiranja. Svaki model se razlikuje zbog svojih karakteristika i namena. Neki modeli se mogu koristiti u preventivne svrhe a neki ne, zato je najbolje konsultovati se na nama. Svaki predstavljeni proizvod sadrži kompresor, dušek i prateću opremu neophodnu za sam rad dušeka.


Prikupljanje pomoći za socijalno ugrožene porodice u Crnoj Gori - Crveni krst Crne Gore\nCrveni krst Crne Gore tokom novembra tradicionalno sprovodi akciju prikupljanja pomoći za socijalno ugrožene porodice „Solidarnost na djelu“.\nOva akcija svoje opravdanje nalazi u socio-ekonomskom ambijentu u kojem živimo, posebno imajući u vidu činjenicu da je u Crnoj Gori materijalnim obezbjeđenjem bila obuhvaćena 8 961 porodica i 26 873 članova porodica (podaci Monstata-a za 2016. godinu), dok 8,6% stanovnika živi ispod linije siromaštva (podaci Monstata za 2013. godinu). Na spiskovima opštinskih organizacija Crvenog krsta se nalazi oko 2500 porodica koje nam se u kontinuitetu javljaju za pomoć, a neke od njih nisu obuhvaćene drugim vidom podrške.\nNaša organizacija se trudi da odgovori na potrebe najugroženijih, što često nije lako, iz razloga što je sve manje donatora, posebno onih koji su spremni da obezbijede materijalnu pomoć za ugrožene.\nCilj nam je da se u akciju uključi što više subjekata. Tako opštinske organizacije sprovode akciju u saradnji sa prodajnim lancima Voli, Mercator Crna Gora, Laković, Domaća trgovina i Megapromet. Volonteri Crvenog krsta su tokom akcije prisutni u prodajnim objektima i kupce pozivaju da, u okviru svoje redovne kupovine, doniraju i prehrambene i higijenske artikle za socijalno ugrožene sugrađane. Pored navedenog, Crveni krst Crne Gore poziva i kompanije i organizacije u Crnoj Gori, da i oni daju svoj doprinos doniranjem prehrambenih artikala za socijalno ugrožene porodice u Crnoj Gori.\nNaša organizacije će se donatorima zahvaliti uručivanjem zahvalnica, na svečanosti koju organizujemo povodom proslave Dana Crvenog krsta Crne Gore, 29. novembra.\nI ovu priliku koristimo da pozovemo sve donatore da se uključe u prikupljanje pomoći u vidu prehrambenih i higijenskih artikala, a prikupljena pomoć će putem opštinskih organizacija Crvenog krsta biti podijeljenja socijalno najugroženijim porodicama, u Danima Crvenog krsta (29. novembar – 6. decembar).


Evropski sud odložio deportaciju aktivistkinje iz Rusije\nTanjug 1. oktobra 2021. 07:39\nMOSKVA – Evropski sud za ljudska prava presudio je da deportacija aktivistkinje za ljudska prava Valentine Čupik iz Rusije u Uzbekistan treba da se odloži do 17. oktobra, potvrdili su njeni advokati.\n„Rusija mora da obustavi postupak deportacije najmanje do 17. oktobra. Evropski sud može nakon toga da odluči da produži svoju odluku za vreme trajanja postupka, ako utvrdi postojanje rizik da će Čupik biti izložena zlostavljanju“, saopštila je advokat Darija Trenina, koja zastupa aktivistkinju.\nČupik je državljanka Uzbekistana koja je donedavno imala status izbeglice u Rusiji od 2009.\nAktivistkinja za prava migranata potvrdila je 25. septembra da je uhapšena na moskovskom aerodromu, nakon što joj je ruska bezbednosna služba ukinula status izbeglice.\nRuska služba bezbednosti FSB oduzela joj je izbeglički status i zabranila ulazak u Rusiju na 30 godina, izvestio je list „Novaja gazeta“, pozivajući se na dokumente koje im je dostavila Čupik, a Rojters nije dobio zvaničnu potvrdu ove informacije od ruskih vlasti.\nRusija je potpisnica Evropske konvencije o ljudskim pravima i u velikoj meri poštuje presude Evropskog suda za ljudska prava, a prošle godine usvojila je zakon koji daje nacionalnom zakonodavstvu prednost nad međunarodnim ugovorima i odlukama međunarodnih tela u slučajevima kada su u suprotnosti sa ruskim ustavom.


Kako da produžite svoj životni vek? Pridržavajte se ovih saveta:\nFoto: Robby Fakhriannur / shutterstock\n10 zemalja koje imaju najveći očekivani prosečni životni vek za 2040 su: Španija (85,8 godina), Japan (85,7), Singapur (85,4), Portugal (84,5), Italija (84,5), Izrael (84,4), Francuska (84,3), Luksemburg (84,1), Australija (84,1). Što se tiče Balkana, u Srbiji i Bosni se očekuje životni vek do 80 godina, a u ostalim zemljama u okruženju 82,5.\nStudija, objavljena u medicinskom žurnalu “Lanset” nudi jedinstven, novi uvid u zdravstveno stanje nacija širom sveta.\n- Budućnost svetskog zdravlja nije unapred određena, širok je niz mogućih pravaca kretanja - kaže dr Kajl Forman, autor studije.\n- Ali, da li vidimo značajan progres ili stagnaciju zavisi od toga kako se zdravstveni sistemi odnose ka ključnim nosiocima zdravlja.\nDve velike svetske sile, SAD i Kina pokazuju veoma različite rezultate – dok će Amerikanci do 2040. živeti 79,8 godina (64. mesto), očekuje se da će se životni vek Kineza drastično smanjiti tokom sledeće dve decenije, na 81,9 godina (39. mesto).\nJapan, iako je trenutno prvi u svetu sa prosečnim životnim vekom od 82,9 godina, prema predviđanjima studije do 2040. će pasti na drugo mesto liste, sa 85,8 godina.\nŠpanija, trenutno četvrta na listi sa 82,9 godina, dobiće skoro tri godine života i izbiti na prvo mesto do 2040.\nStudija je ispitala uslove koji skraćuju ljudske život i ukazala na značajno povećanje smrti od neinfektivnih bolesti, te upozorava na pogoršanje zdravstvenih prognoza povezanih sa gojaznošću.\nIstraživači kažu da su pet glavnih faktora zdravlja koji objašnjavaju većinu budućih predviđanja za preranu smrt visoki krvni pritisak, visok indeks telesne mase, visok šećer u krvu, duvan i alkohol. Zagađenje vazduha našlo na šestom mestu faktora zdravlja.\nNaučnici su istakli da postoje dobar i loš scenario – po boljem će sve zemlje iskusiti bar malo produženje životnog veka, a u gorem će skoro polovina svih nacija imati kraći život.\nOni su, ipak, ukazali da postoji veliki potencijal da se izmene faktori koji smanjuju životni vek, a polja rada za to su nivoi obrazovanja, dohodak po stanovniku i slično.


Dobro upravljanje - Odnosi lokalne uprave\nDobri odnosi koji počivaju na razumevanju i odvojenim ulogama, pomažu različitim elementima opštine da zajednički rade na delotvoran način.\nOvaj deo govori o najvažnijim odnosima lokalne uprave, koji pomažu u podsticanju praksi dobrog upravljanja.\nmart 23, 2018 0 Kliknite ovde da biste pitali opštinu\nGlavna je uloga administracije da podrži predsednika opštine u njegovom radu. Ovo podrazumeva realizaciju ciljeva i strategija predsednika, upravljanje pružanje komunalnih usluga i pružanje saveta i podrške. Administracija može poboljšati dobru upravu priznavanjem i podržavanjem zakonskih obaveza.\nmart 26, 2018 0 Kliknite ovde da biste pitali opštinu\nOdnos između skupštine opštine i administracije jedan je od najsloženijih odnosa u lokalnoj upravi i veoma je važan za postizanje dobre uprave. Jedan broj faktora doprinosi dobrom odnosu između skupštine i administracije. Oni obuhvataju dobru volju, shvatanje uloga, komunikaciju i odgovarajuće shvatanje pravne regulative.\nmart 29, 2018 0 Kliknite ovde da biste pitali opštinu\nmart 31, 2018 0 Kliknite ovde da biste pitali opštinu


Savez sindikata policijskih organa u BiH zahtijeva hitno usvajanje državnog budžeta\nObratili se Parlamentu\nObjavljeno: 01.08.2019. u 16:21\nSavez sindikata policijskih organa u Bosni i Hercegovini ovom prilikom želi istaći da su uposleni u policijskim agencijama na nivou Bosne i Hercegovine, u svim, trima, kategorijama najlošije plaćeni u odnosu na uposlene na drugim nivoima vlasti, naveli su\nSavez sindikata policijskih organa u Bosni i Hercegovini zahtijeva hitno usvajanje državnog budžeta, saopćeno je iz tog sindikata.\nS tim zahtjevom se sindikat obratio u današnjem dopisu zastupnicima i delegatima oba doma Parlamentarne skupštine BiH, pozivajući da u što kraćem roku usvoje zakon o budžetu "kako ne bismo došli u situaciju u kojoj su policijske institucije bile zbog neusvajanja odluke o privremenom finansiranju za treći kvartal".\nNavedenim budžetom je, između ostalog, na osnovu Odluke Vijeća ministara BiH, planirano povećanje iznosa toplog obroka sa 6 na 8 KM za uposlene u institucijama Bosne i Hercegovine, što nije moguće primijeniti bez usvajanja zakona o budžetu.\n- Savez sindikata policijskih organa u Bosni i Hercegovini ovom prilikom želi istaći da su uposleni u policijskim agencijama na nivou Bosne i Hercegovine, u svim, trima, kategorijama najlošije plaćeni u odnosu na uposlene na drugim nivoima vlasti - entitetskim, kantonalnim, pa čak i općinskim nivoima, što predstavlja veliki problem prilikom zapošljavanja i odabira kadrova za pozicije koje su upražnjene, što zbog odlaska u penziju, što zbog prekida radnog odnosa i odlaska na bolje plaćeno radno mjesto, te problem oko neusvajanja budžeta i psihološki efekat u vezi s tim, odnosno izazivanje finansijske nesigurnosti kod uposlenih, predstavlja dodatni problem.\nTakođer moramo istaći da su predstavnici vlasti na državnom nivou plaćeni za svoj "rad" mnogo više od svojih kolega na nižim nivoima vlasti te ovom prilikom tražimo za uposlene u policijskim organima Bosne i Hercegovine plate barem u istom iznosu kao što su plaćene iste kategorije u nižim organima vlasti - kaže se u dopisu.\nSindikat ističe da zaposlenici (zaposleni sa srednjom stručnom spremom) u policijskim agencijama na nivou Bosne i Hercegovine imaju mjesečna primanja od 665 KM, a većina ih pruža podršku policijskim službenicima u obavljanju zadataka i van radnog vremena i u dane vikenda. Zaposlenici s navedenom platom rade između ostalog na poslovima koji podrazumijevaju prethodno provođenje temeljitih sigurnosnih provjera za pristup tajnim podacima.\nKad je riječ o plati policijskih službenka, manja je u odnosu na policijske službenike Federalne uprave policije te većine kantonalnih MUP-ova u prosjeku od 100 do 600 KM, u zavisnosti od čina. Policijski službenik s činom policajac u Graničnoj policiji, SIPA-i i Direkciji za koordinaciju policijskih organa, radi za mjesečnu platu od 897, KM, dok policijski službenik u činu mlađi inspektor ima mjesečna primanja u iznosu 1.340 KM - navodi također Savez sindikata policijskih organa u BiH.\nPrema zvaničnim podacima Agencije za statistiku Bosne i Hercegovine, plate su u periodu od 2010. do 2018. godine porasle za 9,2 posto, dok su uposlenim u institucijama Bosne i Hercegovine smanjene 2012. godine za 11,7 posto i od tada se ne mijenjaju.\nU isto vrijeme, cijena potrošačke korpe narasla je sa 1.570 KM na 1.850 KM ili za 15 posto, tako da je ukupna negativna razlika 32 posto do 40 posto.\nIstovremeno, posmatrajući period od 2012. do 2018. godine, prosječna plata uposlenih u Federaciji Bosne i Hercegovine porasla je za 7,5 posto, u Republici Srpskoj za 3,5 posto, a policijskim službenicima MUP-a RS-a je povećana za više od 20 posto.\nTada su se potpisnici protokola složili da će se usvojena visina osnovice za obračun plate u navedenom iznosu korigovati za 2014. godinu maksimalno do postotka godišnje stope inflacije u Bosni i Hercegovini za 2012. godinu, međutim odredbe nikad nisu provedene niti je od 2012. godine povećana plata uposlenima u policijskim organima BiH.\nU vezi sa svim što je navedeno, Savez sindikata policijskih organa u BiH je još jedanput pozvao zastupnike u Parlamentarnoj skupštini koji primaju izuzetno visoke plaće da usvoje budžet za 2019. godinu i otklone bar finansijsku nesigurnost uposlenih te traži od ostalih relevantnih predstavnika vlasti da u planiranju budžeta za 2020. imaju u vidu navedene podatke i na osnovu toga, osnovicu za obračun plate uposlenim u institucijama Bosne i Hercegovine za tu godinu koriguju za kumulativni zbir inflacije za period 2012.-2017. godina radi sprečavanja daljeg odliva kadrova iz policijskih agencija.\nParlament BiHVijeće ministara BiHbudžet\n"Šamar vladavini prava""Pravda za Davida" pozvala parlamentarce da ne prihvate imenovanje Ćuluma na čelo SIPA-e


Britanija treba da pronađe novo mesto u svetu: Tereza Mej\n“To je jednostavno bila odluka da se učvrsti naša parlamentarna demokratija i nacionalno samoopredeljenje, da se preuzme kontrola i donose odluke u našem interesu. Takođe, što je ključno, da Britanija postane još više globalna i internacionalna i u delovanju i po duhu, jer smo to kao nacija. Britanska istorija i kultura je duboko internacionalistička. Mi smo evropska zemlja i ponosni smo na naše zajedničko evropsko nasleđe, ali smo i zemlja koje je uvek gledala i izvan Evrope i bila okrenuta ka svetu kao celini”, rekla je Mej.\nBritanija se po njenim rečima suočava sa periodom izuzetnih promena nakon Bregzita jer treba da pronađe novo mesto u svetu.\n“Ne bi trebalo da potcenimo značaj ove odluke. Britanija se mora suočiti sa periodom dubokih promena, što znači da mora proći kroz teške pregovore i pronaći novu ulogu u svetu. To znači prihvatanje činjenice da će put pred nama povremeno biti neizvestan”, dodala je Mej.\nBritanija nastoji da sklopi trgovinske sporazume sa “starim prijateljima” i “novim saveznicima”\nOna je kazala da Britanija želi “hrabar i ambiciozan” trgovinski sporazum sa EU te da će preuzeti novu lidersku ulogu kao odlučni pobornik tržišne ekonomije i slobodne trgovine.\nMej je naglasila da Britanija nastoji da sklopi trgovinske sporazume sa “starim prijateljima” i “novim saveznicima”.\nPo njenim rečima, Britanija je već započela pregovore o novim trgovinskim vezama sa više zemalja, uključujući Novi Zeland, Australiju i Indiju.\nMej je ukazala da vlade moraju da obrate pažnju na gubitnike globalizacije pozivajući biznismene da se pridržavaju pravila koja važe i za druge, pre svega u plaćanju poreza. Po njenim rečima, svet uživa u “do sada neviđenom bogatstvu”, ali mnogi ljudi osećaju da “nisu od toga imali koristi”.\n“Insistiranje na jačanju globalizacije može da zaplaši ljude. Za mnoge to znači izmeštanje njihovih poslova u inostranstvo ili smanjenje plata. To znači da mogu samo da posmatraju kako se menjaju zajednice u kojima žive”, istakla je Mej.\nBritanska premijerka upozorava da su nejednakosti prouzrokovane globalizacijom doprinele jačanju “politike podela”, pozivajući globalne lidere da se suoče sa negativnim reakcijama na globalizaciju, liberalizam i slobodnu trgovinu jer političari koji igraju na kartu očajanja mnogih, nastoje da iskoriste ovu situaciju za svoje interese.\nAnalitičari BBC ističu da je govor Tereze Mej o nedostacima globalizacije i kritika krupnog biznisa u prisustvu njihovih predstavnika bio neočekivano oštra u trenutku kada će Britaniji nakon Bregzita itekako biti potrebne njihove investicije.\nPrethodno je britanski ministar finansija Filip Hamond (Philip Hammond) upozorio EU da će Britanija naći način da ostane kompetitivna ukoliko se ne postigne dogovor o “sveobuhvatnim trgovinskim odnosima”.\nLideri EU su istakli pre njenog govora da će novi trgovinski sporazum ovog bloka i Britanije biti veoma “težak”. Evropski komesar za ekonomska pitanja Pjer Moskovici kazao je da je Bregzit loš i po Britaniju i EU:\n“Ne možete uživati sve prednosti članstva u klubu ako ste van njega. Mislim da naši britanski prijatelji, koji su učestvovali u stvaranju kluba, to shvataju”.\nBritanski ministar inostranih poslova Boris Džonson (Johnson) upozorio je EU da ne kažnjava njegovu zemlju zbog Bregzita:\n“Ako gospodin Oland (francuski predsednik) želi da kažnjava tukući svakoga ko želi da pobegne, nalik na neke filmove o Drugom svetskom ratu, smatram da to nije put napred i nije ni u interesu naših prijatelja i partnera”.\nDžonson upozorio EU da ne kažnjava njegovu zemlju zbog Bregzita\nDžonsonova izjava je protumačena i kao dovođenje u vezu Olanda sa nacistima pa je izazvala žestoke reakcije, uključujući i opozicione Laburističke partije. Britanska vlada je saopštila da Džonson nije “ni na koji način sugerisao da je neko nacista”.\nBivši direktor Svetske trgovinske organizacije Paskal Lami kazao je za BBC da je Džonsonova izjava “uznemirujuća imajući u vidu da je reč o diplomati visokog ranga”.\nPoslovna zajednica još iščekuje ishod pregovora EU i Britanije. Direktor “Barkli” Džes Stalej (Jes Staley) kaže da ova banka razmatra prebacivanje pojedinih operacija u Irsku i Nemačku, ali da će ogromna većina poslova ostati u Britaniji.\nOn je kazao za BBC da ne veruje da će London prestati da bude finansijski centar Evrope: “Smatram da će Britanija i da dalje biti finansijska pluća Evrope”.\nTereza Mej je saopštila prošle sedmice da će Britanija napustiti jedinstveno tržište i carinsku uniju EU. Predviđaju se ograničenja u migracijama između Britanije i EU, kao i zaštita prava britanskih građana koji žive u evropskom bloku i obratno. Odluku će nakon pregovora verifikovati britanski parlament.


FCS: Podrška za šest dugometražnih igranih filmova\nIzvor: B92,Lokalne novine | Obrenovac, 10.12.2017.\nSledeći konkurs FCS-a biće raspisan u februaru 2018. godine\nNa konkursu Filmskog centra Srbije za sufinansiranje proizvodnje domaćih dugometražnih igranih filmova odabrani su projekti Boriše Simovića, Olega Novkovića, Ivana Ikića, Sabolča Tolnaija, Koste Đorđevića i Ognjena Glavonića.\nPetočlana Komisija FCS, koja je od 57 odabrala šest projekata, radila u sastavu: Gordan Mihić (predsednik), Kristina Đuković, Miroslav Lekić, Bojan Vuletić i Marko Jocić.\nDebitantski film Boriše Simovića "Iz svetla: Luminous" nastaje u produkciji Košutnjak filma i po scenariju Aleksandra Radivojevića, a na konkursu je podržan sa 30 miliona dinara.\nGlavni junak filma je čuveni srpski naučnik Nikola Tesla, a scenario se fokusira na prelomni, a malo poznati trenutak u Teslinom profesionalnom i ličnom životu.\nAutori ne polaze od klasičnog biografskog pristupa, već pružaju predložak koji je sugestivan, univerzalno razumljiv i potencijalno atraktivan posetiocima bioskopa na svim meridijanima, ocenili su članovi Komisije.\nNova projekat Olega Novkovića nosi naslov "Živi čovek", a u pitanju je egzistencijalistička drama sa elementima komedije o poslednjem ovozemljskom danu idealiste i buntovnika, propalog rokera.\nOva urbana romatična, imntimna i duhovita priča scenaristkinje Milene Marković, poseduje, kako je konstatovala Komisija, univerzalnost i neobičnu nostalgiju, pa lako može biti pravi generacijski film, a na konkursu je podržan sa 30 miliona dinara.\n"Korisnici" Ivana Ikića, podržani sa 30 miliona dinara, donose temu bezuslovne ljubavi u licemernom sistemu.\nPriča o ljubavnom trouglu među korisnicima specijalnog doma za decu sa posebnim potrebama, na efektan i direktan način govori o pravim, jakim emocijama i društvenim i sistemskim konvencijama koje pokušavaju da te emocije ograniče i sputaju.\nProjekat "Vožnja biciklom sa Zolijem Turčinom" scenariste, reditelja i producenta Sabolča Tolnaija predstavlja adaptaciju istoimenog epistolarnog romana Aarona Bluma.\nPriča o mladoj Klari koja iz učmalog života u zabačenom bačkom mestu i braka sa daleko starijim mužem beži u fantazije o mladom ljubavniku Zoliju, pretočena je u scenario, filmsku ljubavnu dramu, na izuzetno originalan način, ocenili su članovi Komisije i opredelili 29 miliona dinara za taj projekat.\n"Žal" je, kako je konstatovala Komisija, veoma zanimljiv scenario reditelja/scenariste Koste Đorđevića koji na autentičan način otkriva jedan novi pogled na generaciju adolescenata, koji se tek spremaju da zakorače u život.\nS obzirom na "S/Kidanje" prvi film mladog reditelja Koste Đorđevića, Komisija je sigurna da je "Žal" odličan tematski nastavak problematike koju je u svom prvom filmu već načeo zbog čega je podržan sa 27 miliona dinara.\nDebitantski igrani film Ognjena Glavonića "Teret" donosi priču o danu jednog vozača šireći ideju na kontekst raspada cele jedne zemlje i najmračnije trenutke u njenoj istoriji.\nFilm, podržan sa četiri miliona dinara, obrađuje izuzetno važnu univerzalnu i aktuelnu temu, koja se tiče filosofskog pitanja odgovornosti, kao i odnosa oca i sina, te postaje metafora srpskog društva i jednog istorijskog perioda zemlje.\nUpravni odbor Filmskog centra Srbije usvojio je Predlog Komisije, uz konstataciju da je u svemu u skladu sa konkursom i relevantnim pozitivnim propisima, kao i skladu sa budžetskim sredstvima opredeljenim za Konkurs obezbeđenim od strane Centra.


Festival "Novi Sad - Tango grad" od 23. do 26. avgusta na više lokacija - Objektiv24\nFestival, Tango grad,\nU Galeriji Matice srpske, sada već tradicionalno, održaće se „SciTango“ – jedinstveno predavanje u kojem se spaja tango i nauka, a ovogodišnji predavač je dr Roman Balvanović s Instituta za nuklearne nauke „Vinča“. Takođe u Galeriji Matice srpske, održaće se i projekcije kratkih dokumentarnih filmova na temu tanga. Autor Leonel Mitre svoj čuveni Putujući festival „Cinefilia tanguera“ iz Buenos Ajresa dovodi u Novi Sad i time zvanično započinje turneju po istočnoj Evropi.\nKruna festivala je koncert „Tamburica tango“, na kojem će zajedno nastupiti čuveni Beltango kvintet iz Beograda, inače jedan od najboljih tango orkestara na svetu, i Veliki tamburaški orkestar Radio-televizije Vojvodine, čiju svetsku klasu ne treba posebno objašnjavati. Biće to jedinstvena priliku da se, u Novosadskoj sinagogi, uživa u muzici najvećih argentinskih tango kompozitora – na vojvođanski način. Specijalni gost na koncertu biće mr Ljubinko Lazić, kontrabasista Beogradske filharmonije, a nastupiće i tango instruktori Ana Nauparac Despotović i Dejan Lukić, osnivači udruženja „Todo tango“.\nMisija, koju udruženje „Todo tango“ godinama dosledno sprovodi, jeste da približi tango kulturu što široj publici i zato će se, kao i dosad, festival završiti „Milongom pod zvezdama“ na terasi Petrovaradinske tvrđave, gde će podjednako uživati i tango plesači i svi Novosađani.\nIlustracija Srđan Srđanov


Prijavite se na besplatni kurs računarske grafike – STUDOMAT.ba\nPrijavi se za takmičenje "Zelenih talenata"\nPrijavite se na besplatni kurs računarske grafike\nCentar kulture i mladih Općine Centar Sarajevo organizuje besplatan kurs o uvodu u računarsku grafiku.\nOvaj napredni kurs računarske grafike ima prvenstveni cilj da polaznike uputi u osnove tehnika i alata koji se koriste u računarskoj grafici te da polaznici nakon završenog kursa znaju koristiti naučene tehnike i aplikacije u praktične svrhe.\nPored osnova računarske odnosno vektorske grafike, polaznici u drugom dijelu kursa rade s osnovnim tehnikama za obradu fotografije. I u ovom dijelu se preferira pristup korištenjem praktičnih primjera tako da polaznici u vrlo kratkom roku pokazuju prve rezultate što svakako bude dodatni motiv za nastavak izučavanja ove oblasti. U konačnici, nakon završenog kursa, polaznici koji zadovolje finalni test, samostalno mogu da naprave logo, vizit kartu, poster, bilbord, brošuru ili manji katalog odnosno da pripreme i obrade sve fotografije koje će koristiti u izradi prethodno opisanih materijala.\nKurs mogu pohađati učenici srednjih škola i studenti s prebivalištem na području Općine Centar Sarajevo.\nU pitanju je intenzivni kurs u sklopu kojeg se svaka od dvije oblasti obrađuje po 1,5 mjeseci. Dakle ukupno trajanje kursa je 3 mjeseca a održava se dva puta sedmično u trajanju od po 3 sata. Nakon završetka svih predviđenih oblasti, polaznici polažu finalni test koji ima maksimalan broj od 100 bodova. Za uspješno polaganje testa a samim tim i završavanje kursa potrebno je da polaznici imaju više od 60 bodova.\nTermini kursa su ponedjeljak i srijeda od 18.00 do 21.00 sat.\nViše informacija možete doznati na stranici, ili putem e-pošte: info@centarkulture.ba


Danas je Svetski dan borbe protiv side - FormatŽabalj\nHome Novosti Danas je Svetski dan borbe protiv side\nDecember 1, 2020 Format Žabalj 0\nDecember 1, 2020 Format Žabalj\nInstitut za javno zdravlje Srbije “Dr Milan Jovanović Batut”, povodom 1. decembra Svetskog dana borbe protiv HIV/AIDS, saopštio je da u Srbiji trenutno žive 2.843 osobe kojima je dijagnostikovana HIV infekcija, a procenjuje se da još oko 400 osoba ne zna da je inficirano HIV-om.\n“U periodu januar–novembar 2020. godine novodijagnostikovano je 55 osoba inficiranih HIV-om, što je trostruko manje nego u istom periodu prošle godine (175 osoba). Registrovano je 17 puta više muškaraca u odnosu na žene, navodi se u saopštenju Instituta.\n“U odnosu na način transmisije, kod 54 osobe HIV je prenešen seksualnim odnosom bez kondoma – 98 procenata svih prijavljenih slučajeva od kojih je 47 muškaraca koji su prijavili rizične seksualne odnose sa drugim muškarcima – MSM – 87 procenata svih osoba sa poznatim načinom transmisije”, saopštili su iz Batuta.\n“Lečenje kombinovanom antiretrovirusnom terapijom je dostupno u četiri regionalna centra: Beogradu, Novom Sadu, Nišu i Kragujevcu”.\nprevious Moguća nova zatvaranja, ali i pomoć delu privrede\nnext Pacijenti iz opština Temerin, Titel i Srbobran snimaju pluća u Žablju


TIKA donirala tehničku opremu za Radio BIR\nNaslovnica NAJNOVIJE Islamska zajednica TIKA donirala tehničku opremu za Radio BIR\nSarajevo – Sarajevo, 10. april 2014. (MINA) – U cilju poboljšanja tehničke opremljenosti, zamjene dotrajale opreme i unapređenja rada, RTV Islamske zajednice, “BIR” d.o.o. je pripremio projekat kojim je aplicirano kod TIKA-e., Turske državne agencije za međunarodnu saradnju i razvoj.\nNakon što je projekat dobio odobrenje i završena tenderska procedura, danas je u Kabinetu Reisu-l-uleme uručena navedena tehnička oprema za potrebe Radija “BIR”.\nPrimopredaja je obavljena u prisustvu Reisu-l-uleme Islamske zajednice u Bosni i Hercegovini Husein ef. Kavazovića i Ministra ekonomije Republike Turske Nihata Zejbekija.\nPrimopredaji su prisustvovali i koordinator TIKa-e za BiH dr. Zulkuf Oruč, ambasador Republike Turske u BiH Ahmet Yildiz s grupom turskih parlamentaraca i privrednika i direktor RTV IZ “BIR” Remzija Pitić.\nVrijednost pomenutog projekta je oko 40.000,00 KM .\nReisu-l-ulema je zahvalio turskom ministru Zejbekiju na pomoći koju Turska pruža BiH, zatim Diyanetu na direktnoj pomoći Islamskoj zajednici i TIKA-i na pomoći u obnovi džamija i drugih objekata. Posebno je zahvalio na današnjoj donaciji Radiju BiR koja će značiti veliki iskorak u daljem unapređenju ovog mladog Radija Islamske zajednice.\nReisu-l-ulema je putem ministra uputio premijeru Erdoganu selame i čestitke na izbornoj pobjedi.


Članice Evroazijske ekonomske unije (EEU) će održati razgovore sa Srbijom o uspostavljanju jedinstvenog trgovinskog režima, izjavio je predsednik Upravnog odbora Evroazijske ekonomske komisije, Tigran Sargsjan.\n"Doneta je odluka o početku pregovora sa Republikom Srbijom o uspostavljanju jedinstvenog trgovinskog režima između članica Evroazijske ekonomske unije i ove države", rekao je Sargsjan posle zasedanja Vrhovnog saveta Evroazijske ekonomske unije.\nPredsednici iz zemalja Evroazijske unije su, prema rečima ministarke za trgovinu EEU Veronike Nikišine, odlučili da otpočnu pregovore sa Srbijom o kreiranju zajedničke zone slobodne trgovine.\n"Posle ishoda naših pregovora, potpisaćemo novi ugovor o kreiranju zone slobodne trgovine između članica EEU i Republike Srbije", izjavila je Nariškina.\nTrenutno, tri članice Evroazijske ekonomske unije, Rusija, Kazahstan i Belorusija, imaju sporazume o slobodnoj trgovini sa Srbijom, pri čemu se neke odredbe ovih sporazuma razlikuju.\nDve preostale članice Unije, Jermenija i Kirgistan, imaju povlašćen režim u trgovini robom sa Srbijom.\nU Astani, u Kazahstanu održava se sednica Vrhovnog Evroazijskog ekonomskog saveta na kojoj se razmatraju dalje perspektive integracije u okviru te organizacije.\nUčesnike Unije, koja objedinjuje više od 180 miliona potrošača, posebno interesuje formiranje zajedničkih tržišta nafte i gasa, kao i saradnja sa drugim zemljama, između ostalog i sa Srbijom.\nIzvor: Vebsajt Tanjug, 31.05.2016.


Izvor: Vostok.rs, 11.Maj.2021, 12:32\nSjedinjene Američke Države nastoje da suze dnevni red sastanka predsednika Vladimira Putina i američkog lidera Džoa Bajdena po pitanju strateške stabilnosti, rekao je ministar spoljnih poslova Sergej Lavrov. Ranije je Bela kuća saopštila da je Bajden predložio Putinu letnji sastanak u jednoj od evropskih zemalja radi razgovora o nagomilanim pitanjima u bilateralnim odnosima. Kremlj je izvestio da se razgovara o mogućem datumu sastanka. Bajden je rekao da se nada sastanku sa Putinom u junu. "Dijalog je, naravno, neophodan. Naročito u uslovima kada je Vašington dosledno uništavao praktično sve mehanizme kontrole naoružanja. Ostao je samo ugovor START-3", rekao je Lavrov, prenose RIA Novosti. „Ukazali smo američkim kolegama na celishodnost odlučivanja o dnevnom redu. Predlažemo da se razmotre problemi u sferi strateške stabilnosti svih faktora bez izuzetka, svih sistema bez izuzetka, i ofanzivnih i odbrambenih, koji imaju direktan uticaj na stratešku stabilnost“, rekao je Lavrov. Podsetio je da su ruski predlozi podneti u poslednjoj godini administracije Donalda Trampa i potvrđeni „kada je Bela kuća promenila vlasnika“. „Očekujemo reakciju, mada bi Amerikanci na prve naznake želeli da znatno suze dnevni red rasprave o strateškoj stabilnosti i u pregovarački okvir uključe mnogo manje faktora koji imaju značajan uticaj na trenutno stanje u ovoj oblasti“, Dodao je Lavrov.\nLavrov: Moskva čeka odgovor Vašingtona o samitu Putina i Bajdena\nŠef ruske diplomatije Sergej Lavrov izjavio je da je Moskva predložila razgovore o kontroli naoružanja i bezbednosnim problemima na mogućem sastanku predsednika Rusije i Sjedinjenih Američkih Država Vladimira Putina i Džozefa Bajdena.


Automobili budućnosti će moći da predvide kvar? | Nova Ekonomija\nAutomobili budućnosti će moći da predvide kvar?\nStrah da im se automobil ne pokvari i izneveri ih u najnezgodnijem trenutku, nešto je sa čim se suočavaju mnogi vozači.\nMotorna vozila su složene mašine, sa brojnim elementima koji su podložni kvarovima. Iako se tehnologija neprestano usavršava, vlasnici autombila i dalje se suočavaju sa mogućnošću otkazivanja pojedinih sistema na svom vozilu. Po nekom pravilu, kvar se uvek dogodi u nejnepovoljnijem trenutku.\nKako bi minimizovao mogućnost da uopšte dođe do otkazivanja nekog dela u automobilu, Chevrolet je u pomoć pozvao tehnologiju iz avio-industrije. Američki proizvođač predstavio je Proactive Alerts sistem, sličan sistemu koji se koristi u Boingu 787. Njegova uloga je da automatski testira određeni deo u vozilu i predvidi potencijalni kvar, pre nego što se on zaista i desi.\nAko utvrdi bilo kakvu anomaliju na anlaseru, pumpi za gorivu ili akumulatoru, sistem će upozoriti vozača da treba da odveze automobil na servisiranje, dok je još uvek u ispravnom stanju.\nOva tehnologija prikuplja podatke svaki put kada se motor startuje, a zatim kompjuter analizira dobijene informacije iz pomenutih delova automobila. Kada se uoči nepravilnost u radu, vozač dobja upozorenje na ekranu multimedijalnog sistema, ili putem e-mail ili SMS poruke, u zavisnosti za koju se opciju vlasnik vozila opredeli.\nProactive Alerts sistem za sada je dostupan kupcima najnovije generacije pojedinih Chevrolet modela, kao što su Silverado, Tahoe, Suburban, Equinox i Corvette opremljenih OnStar sistemom., a kasnije bi trebalo da bude na raspolaganju i u ostalim vozilima ovog proizvođača.


Kosovo nije dobilo podršku EU za uslovnu liberalizaciju viza\nIsa Mustafa / Foto: FoNet/Vlada Kosova\nPremijer Kosova Isa Mustafa nije juče od zvaničnika EU dobio podršku u zahtevu da ozvaničenje razgraničenja Kosova i Crne Gore ne bude uslov za liberalizaciju viza za putovanja građana Kosova u Uniju.\nKako piše portal Koha.net, tokom sastanka Mustafe sa komesarom za migracije, unutrašnja pitanja i državljanstvo Dimitrisom Avramopoulosom ocenjeno je da je postignut napredak u borbi protiv organizovanog kriminala i korupcije na visokom nivou. “Komesar Avramopulos je takođe priznao napore koje je uložilo Kosovo da ratifikuje sporazum o demarkaciji granične linije sa Crnom Gorom i podstakao je premijera Mustafu, njegovu vladu i političke partije da to pitanje što pre stave na glasanje u Skupštini Kosova”, navodi se u saopštenju EK.\nMustafa je ranije najavio da će od zvaničnika EU zatražiti da Kosovu bude odobrena liberalizacija viza uz uslov da naknadno, u roku od dve godine, kosovska skupština ratifikuje demarkaciju granične linije s Crnom Gorom. Inače, demarkacija granice s Crnom Gorom jedini je preostali uslov za liberalizaciju viza građanima Kosova. Kosovska opozicija žestoko se protivi tom sporazumu, tvrdeći da Priština, na taj način, prepušta veliku teritoriju. Tri komisije, dve lokalne i jedna američka, potvrdile su u međuvremenu, valjanost sporazuma Podgorice i Prištine.\nRegularne neregularnostiGradnja Nacionalnog stadiona krajem ove ili početkom 2018.


Izveštaj Poverenika: I dalje teško do informacija od javnog značaja - KRIK\nStanojla Mandić, zamenica Poverenika (foto: poverenik.rs)\nInformacije o državnim subvencijama i otpisanim potraživanjima „Er Srbiji“; podaci o postupcima koje je Više tužilaštvo u Beogradu vodilo protiv Siniše Malog, aktuelnog ministra finansija; detalji iz izveštaja o unutrašnjoj kontroli MUP-a u vezi sa bespravnim rušenjem u Savamali – neke su od informacija koje su uskraćene javnosti prošle godine, piše u godišnjem izveštaju Poverenika za informacije od javnog značaja koji je danas podneo Narodnoj skupštini.\nProtekla godina bila je rekordna po obimu posla, ali i sa najviše izazova u dosadašnjih četrnaest godina postojanja, piše u izveštaju Poverenika za informacije od javnog značaja i zaštitu podataka o ličnosti koji je potpisala zamenica Stanojla Mandić.\nPravo na slobodan pristup informacijama od javnog značaja u Srbiji se koristi u velikoj meri, ali se i dalje teško ostvaruje bez intervencije Poverenika. Istovremeno se povećava broj slučajeva u kojima informacije ostaju uskraćene, čak i nakon odluke Poverenika da se one dostave, a zabrinutost izaziva delikatnost informacija koje se ne daju javnosti, konstatuje se u izveštaju ove institucije za 2018. godinu.\nU prethodnoj godini organi su najčešće odbijali zahteve pozivajući se na tajnost informacija, zloupotrebu prava i povredu privatnosti, čak i kada se tražene informacije odnose na državne ugovore, javne nabavke, troškove rada organa, investicije ili krivične postupke vođene protiv funkcionera, piše u izveštaju.\nPoverenik je, kako se navodi, zatražio od Vlade Srbije da u 65 slučajeva obezbedi da se izvrše njegova rešenja i dostave informacije, ali ni u jednom slučaju nije dobio odgovor da je to učinjeno.\nTako, javnost je ostala uskraćena za informacije o iznosima novčanih državnih subvencija i otpisanih potraživanja „Er Srbiji“; podatke o postupcima koje je Više tužilaštvo u Beogradu vodilo protiv ministra finansija Siniše Malog; informacije o radnom angažovanju pojedinih narodnih poslanika i funkcionera na Visokoj medicinskoj školi strukovnih studija u Ćupriji, kao i detalje iz izveštaja o unutrašnjoj kontroli MUP-a u vezi sa slučajem bespravnog rušenja u Savamali.\nU izveštaju se podseća da su organi odbili i da Povereniku dostave dokumenta radi uvida, pozivajući se na tajnost. To je učinilo Ministarstvo odbrane u vezi sa informacijama o vrednosti nabavke helikoptera i aviona od Rusije i Belorusije; Tužilaštvo za organizovani kriminal u vezi sa iskazom Dragana J. Vučićevića, glavnog i odgovornog urednika „Informera“ o slučaju „državni udar“; Više tužilaštvo u Beogradu u krivičnom postupku protiv Siniše Malog, kao i Javno preduzeće „Jugoimport-SDPR“ – o donacijama koje je davalo.\n„Navedeno stanje, a naročito uskraćivanje informacija o velikim ekonomskim poslovima u zemlji i važnim aktivnostima državnih organa, kao i predložene izmene zakona, već imaju i imaće i druge nepoželjne posledice u antikorupcijskom kontekstu, u procesu evropskih integracija i plasmana zemlje na svetskoj listi vladavine prava i demokratije“, piše u izveštaju.\nPoverenik konstatuje da je u poslednje tri godine došlo do nazadovanja u ostvarivanju prava na pristup informacijama, a glavni uzrok je odsustvo podrške koju su Povereniku bili dužni da pruže drugi državni organi.\nU izveštaju se navodi da je odgovornost za povredu prava na pristup informacijama bila simbolična u odnosu na masovno kršenje zakona od strane organa vlasti.\n„Prekršajne postupke su inicirali samo građani kao oštećeni, dok Upravni inspektorat, kao nadležni organ, nije podneo nijedan zahtev za pokretanje prekršajnog postupka u 2018. godini, iako je evidentirano nekoliko hiljada osnovanih žalbi tj. slučajeva počinjenih prekršaja zbog kršenja prava“, piše u izveštaju.\nPoverenik navodi i da je Republičko javno tužilaštvo, ovlašćeno za podnošenje tužbe protiv rešenja Poverenika u slučaju povrede javnog interesa, ovo ovlašćenje koristilo i onda kada je očigledno da se poverljivošću traženih informacija ne štiti javni već privatni, nelegitimni interes.\nU izveštaju se podseća da je u decembru prošle godine istekao mandat prvom povereniku Rodoljubu Šabiću i da do danas novi poverenik nije izabran, kao i da je prošle godine bilo pritisaka na rad Poverenika u vidu javnih i neosnovanih reakcija državnih i političkih funkcionera.\nKonstatuje se i da se poslednja četiri godišnja izveštaja Poverenika nisu razmatrala u Narodnoj skupštini.\nPročitajte detalje prošlogodišnjeg izveštaja


pink.rs | Erdogan: Autoput Sarajevo - Beograd je ‘put mira’\nIzvor: Tanjug, Foto: Tanjug/AP Photo/Darko Bandić ||\nAutoput Sarajevo-Beograd će imati ogroman značaj, posebno za jačanje saradnje i povezivanje regiona.\n- Potpisali smo potrebne memorandume i sa bosanskom i srpskom stranom i planiramo da u najskorije vreme počnemo izgradnju kako bismo povećali našu konkurentnost u doba globalizacije. Moramo da razvijemo našu ekonomsku saradnju - rekao je Erdogan na plenarnoj sednici Procesa saradnje u Jugoistočnoj Evropi na Jahorini.\n- U poslednje vreme vidimo da je politika proširenja blokirana od strane nekih populističkih krugova. Negativni pravci podele i diskirminacije koji se šire kontinentom u poslednje vreme predstavljaju opasnost za budućnost i potencijal regiona - poručio je Erdogan.\nMeđu strateškim ciljevima je, navodi Erdogan, podizanje na najviši nivo mogućnost komunikacija i transporta na Balkanu. Prema njegovim rečima, u vreme digitalizacije, od važnosti je da se razvijaju digitalne mreže u okviru država članica PSJIE-a.\n- Veoma je važno da postanemo region koji će podsticati tehnološki razvoj, koji najavljuju ekonomski uslovi 21. veka - rekao je Erdogan.\nErdogan: Autoput Beograd-Sarajevo kada bude izgrađen biće put mira


PREPOLOVITI BROJ NASTRADALIH - Glas Podrinja\nPREPOLOVITI BROJ NASTRADALIH\nSavet za bezbednost saobraćaja grada Šapca održao je prošle srede još jedan sastanak sa Agencijom za bezbednost saobraćaja na kojoj se govorilo o ciljevima Nacionalne strategije u ovoj oblasti. Aktivnosti Agencije usmerene su na jačanje kapaciteta lokalnih saveta.\n-Agencija je predstavila koncept koji se odnosi na jačanje kapaciteta lokalnih samouprava u skladu sa Nacionalnom strategijom za bezbednost saobraćaja na putevima, koja predviđa da u 2020. godini bude duplo manji broj najtežih posledica saobraćajnih nezgoda u Srbiji. Na ovaj način pokušavamo da decentralizujemo poslove bezbednosti saobraćaja i da ih sa nacionalnog nivoa spustimo na lokalni. Pored toga pokušavamo i da osnažimo sve institucije koje funkcionišu na lokalnom nivou, a koje treba da budu usmerene ka unapređenju bezbednosti saobraćaja, svaka u svom delokrugu. Treba zajednički da rade i koordiniraju poslove na bolji i efikasniji način, što će dovesti do postizanja cilja, rekao je pomoćnik direktora Agencije za bezbednost saobraćaja Dragoslav Kukić.\nŠabac se našao među 10 gradova i opština u Srbiji u kojima će se sprovoditi ovaj projekat. Zamenik gradonačelnika Nemanja Pajić smatra da je ovo prilika da se razmene i podele najpozitivnija iskustva kako bi se poboljšali i povećali kapaciteti rada lokalnog Saveta. Pajić je istakao da je najveći cilj da 2020. godine ne strada ni jedno dete u saobraćajnim nezgodama i da će njihov rad biti fokusiran na to.


Marijani: Honda je usredsređena na Hungaroring - Serbiaring\n04/06/2015 Aleksandar Babić Vesti, WTCC 0\nI Honda je iskoristila kraj maja i početak aprila za test vožnje na Međunarodnom autodromu Algarve, na samom jugu Portugala.\nU probama su učestvovala trojica vozača, fabrički trkači Tijago Monteiro i Gabrijele Tarkvini, kao i nominalni privatnik Norbert Mihelis, zvanično takmičar Zenge motorsporta i predvodnik Hodinog juriša na Jokohama trofej 2015. Mađar je s aspekta raspoloživog test vremena ponovo tretiran ravnopravno sa zvaničnim pilotima, što mnogo govori o reputaciji koju uživa.\nDirektor J.A.S. motorsporta Alesandro Marijani otkrio je da ceo spektar delova poboljšanih na osnovu saznanja sa portugalskog i prethodnih testova neće biti ugrađen u „sivike“ za marokansku WTCC rundu, već će se „honde“ u totalno unapređenom izdanju pojaviti u Mađarskoj. Iz toga sledi da italo-japanska ekipa posmatra Hungaroring kao moguću prekretnicu sezone kada su performanse u pitanju.\n„Svaki vozač imao je po jedan dan, radili smo na razvoju, ali i na podešavanju automobila za Marakeš, testirajući kalibraciju prigušivača i slične stvari“, objasnio je Marijani raspored dužnosti u Portugalu. „Ne očekujemo da će rezultati biti vidljivi u Marakešu jer je naš pravi fokus Hungaroring, gde ćemo na delu prikazati kompletan paket.“\nWTCC runda u Maroku održava se od 17. do 19. aprila, a trkački vikend u Mađarskoj trajaće od 1. do 3. maja.


ŠOKANTNA CIFRA: Razlika između električnih i "običnih" automobila | Najnovije vesti - Srbija danas\n23.06.2019. • 09:26 Srbija Danas/Telegraf\nKako stvari stoje s osiguranjem? Novo istraživanje u UK pokazuje da vlasnici elektromobila plaćaju dodatnih 231 miliona funti (258 miliona evra) za godišnje osiguranje svojih četvorotočkaša. Istraživanja pokazuju da je to za oko 14 posto više u za električne automobile u odnosu na one koji imaju motore sa unutrašnjim sagorevanjem ili oko 130 evra godišnje.\nElektrični automobil automobil auto osiguranje osiguranje


Časopis Industrija :: BEST (Board of European Students of Technology)\n09.05.2018 Komentari: 0\nBEST međunarodni akademski seminari se organizuju širom Evrope, a za cilj imaju unapređenje studenata iz oblasti tehnologije i inženjerstva. Udruženje studenata tehnike Evrope - BEST Beograd organizuje ovakav međunarodni seminar od 12. do 21. jula već 15. put zaredom a ove godine posetiće nas studenti iz 13 evropskih zemalja.\nNaziv ovogodišnjeg akademskog seminara je “Make tech alliance with Data Science”. Cilj predavanja će biti da učesnici nauče šta je Data Science, gde se sve može primeniti, kako izgleda posao Data Scientist-a kao i kako izgleda biznis aspekt ovog zanimanja.\nNa osnovu stečenog znanja, naši polaznici će kao završni ispit raditi studiju slučaja koji bi predstavljao realan problem sa kojim se kompanije susreću i koji bi obuhvatao sve oblasti\nobrađene na predavanjima.\nOvo je odlična prilika da polaznici pokažu svoju kreativnost i stečeno znanje tokom seminara. Naš cilj je između ostalog i da proširimo svest o ovom novom zanimanju koje će u skorijoj budućnosti biti jedno od najzastupljenijih i najtraženijih zanimanja.\nOno što je novitet ove godine jeste to što će jedan dan biti posvećen Data Science-u i biće otvorenog tipa za sve studente koji imaju želju da unaprede svoje osnove o Data Science-u. Na ovaj način, inostrani studenti će imati priliku da upoznaju srpsku istoriju, kulturu i znamenitosti.\nPored obaveznog akademskog dela, studenti će imati priliku da steknu nova poznanstva.\n“Svake godine BEST teži da što više studenata iz cele Evrope dobije priliku da iskusi kulture drugih zemalja i da pritom nauče nešto više o temama koje ih interesuju.\nPet vrednosti koje se trudimo da implementiramo u sve aspekte svog rada (fleksibilnost, prijateljstvo, zabava, napredak i učenje) su ono što nam pomaže u dostizanju ovog cilja.” - kaže Milica Nešković, glavni organizator seminara.\nBEST (Board of European Students of Technology) je međunarodna, studentska, neprofitna, apolitična, nevladina organizacija koja studentima tehničko-tehnoloških i prirodno-matematičkih fakulteta pruža komplementarno obrazovanje, razvoj potencijala i podršku u započinjanju karijere u struci.\nOva organizacija tokom 29 godina postojanja uspešno povezuje studente, kompanije i univerzitete unapređujući i produbljujući studentske kapacitete i potencijale.\nZa više informacija o seminaru posetite internet prezentaciju projekta www.course.best.rs, kao i zvaničnu internet stranicu Udruženja www.BEST.rs


Обележен Дан ослобођења Бајмока у Другом светском рату\nHomeDRUŠTVOObeležen Dan oslobođenja Bajmoka u Drugom svetskom ratu\nIntoniranjem himne „Bože pravde“ i polaganjem venaca na spomenik „Baklja sećanja“ danas je obeležen 19. oktobar – Dan oslobođenja Bajmoka u Drugom svetskom ratu. U ime lokalne samouprave i Mesne zajednice „Bajmok“ venac su položili član Gradskog veća Srđan Samardžić, pomoćnik gradonačelnika Marko Marić i predsednik Saveta MZ „Bajmok“, Borislav Petrović.\nVenac su položile i delegacije Udruženja ratnih dobrovoljaca 1912-1918, njihovih potomaka i poštovalaca – Kralj Petar I, sekcija bajmočka Rata, Organizacije rezervnih vojnih starešina iz Bajmoka, i Gradskog odbora Pokreta socijalista.\nPrisutnima na komemorativnom skupu obratili su se sekretar Gradskog odbora SUBNOR Subotica i predsednik Mesnog odbora SUBNOR Bajmok, Nikola Ivošević, i odbornik u Skupštini grada Subotice Dušan Stipanović.\nKomemorativnom skupu prisustvovali su i učenici nižih razreda bajmočke Osnovne škole „Vuk Karadžić“, a u okviru obeležavanja 77. godišnjice oslobođenja Bajmoka od fašizma izveden je i prigodan kulturno-umetnički program.\nSpomenik „Baklja sećanja“, delo vajarke Ane Bešlić, otkriven je 17. oktobra 1971. godine, u centru Bajmoka.


Moskovski sud oslobodio glumca, učesnika u demonstracijama\nSud u Moskvi je naložio oslobađanje glumca Pavela Ustinova, koji je osuđen po optužbi da je povredio policajca tokom protesta opozicije. Presuda od tri i po godine zatvora izazvala je negodovanje javnosti u Rusiji.\nUstinov (23), poslat je u ponedeljak na izdržavanje zatvorske kazne jer je, kako je zaključio sud, povredio rame policajcu tokom pokušaja hapšenja na protestu 3. avgusta u Moskvi.\nUstinov je negirao navode optužnice, istakavši da nije učestvovao u pomenutim demonstracijama, jednim od nekoliko poslednjih meseci na kojima je traženo da izbori za gradsku skupštinu budu fer.\nSud je doneo u petak odluku da se Ustinov pusti iz pritvora do razmatranja njegove žalbe sledeće sedmice.\nUstinov je jedan od nekolicine aktivista osuđenih od tri do četiri godine zatvora zbog serije protesta ovog leta, najvećih u poslednjih nekoliko godina, nakon što je kandidatima opozicije uskraćena mogućnost da učestvuju na izborima za gradsku skupštinu, koji su održani 8. septembra.


SEEbiz.eu / HR / Vlasnik Napreda krenuo u neprijateljsko preuzimanje Energoprojekta\nEnergoprojekt Holding Napred Dobroslav Bojović Vladimir Milovanović Aleksandar Vučić Nenad Gujaničić Wisebroker\nDatum objave: 03.03.2017. - 19:26:05\nBEOGRAD - Na Beogradskoj berzi u februaru se najviše trgovalo akcijom Energoprojekt holdinga, koja je ostvarila promet od preko četiri miliona evra, što je dvostruko više od ukupnog prometa četiri sledeće najtrgovanije hartije.\nIza ovog podatka, kako saznaje Danas, mogao bi da stoji pokušaj preuzimanja ove kompanije i odbrana menadžmenta od ovog "napada".\nNaime, Nadzorni odbor Energoprojekt holdinga pre nekoliko dana objavio je odluku o kupovini sopstvenih akcija na berzi sa obrazloženjem da je došlo do "manipulacije tržištem kapitala velikih razmera" te da je "kao posledica ovih manipulativnih radnji registrovan pad cene akcija, kao i uznemirenost, pre svega profesionalnih investitora, koji imaju akcije društva u svom portfoliju", kako se navodi u obrazloženju odluke. Istovremeno Energoprojekt je otkupio 97.700 akcija ili skoro 0,9 odsto ukupno izdatih akcija najveće srpske građevinske kompanije.\nNavodna manipulacija na koju se poziva rukovodstvo Energoprojekta desila se 31. januara i 2. februara ove godine kada je u dva dana, redovnim trgovanjem na berzi vlasnika promenilo čak 5,81 odsto akcija ove kompanije za oko 6,6 miliona evra. Takođe indikativno je da su novi vlasnici ovih akcija Energoprojekta zaklonjeni iza zbirnih računa koji se drže kod banaka i jedino regulatorna tela mogu imati uvid u vlasništvo nad tim računima.\nU krugovima bliskim ovoj kompaniji sumnjaju da iza ovih zbirnih računa stoji jedan od velikih akcionara Energoprojekta, "Napred razvoj", koji ima 22,5 odsto akcija Energoprojekt holdinga. Inače najveći akcionar Energoprojekta je Republika Srbija sa 33,58 odsto, a ukupno se na zbirnim računima nalazi 12,98 odsto akcija. Takođe, blizu 7.000 malih akcionara učestvuje u vlasništvu kompanije.\nDa ovde nečeg ima, mogao bi da ukaže i dopis Napred razvoja kao velikog akcionara menadžmentu Energoprojekta u kom se izražava nesaglasnost sa odlukom Nadzornog odbora zbog, kako ističu, nezakonite odluke. Kao prvo oni smatraju da su akcije prvo otkupljene, a tek onda doneta odluka. Zatim da je bez dokaza donet neosnovan zaključak da je veliki promet akcija Energoprojekta "manipulacija tržišta kapitala velikih razmera", kao i da nije tačno da je to dovelo do pada cene akcija, već suprotno od toga, da je cena akcija povećana.\nRukovodstvo Napred razvoja, firme u vlasništvu Dobroslava Bojovića, koji drži i građevinsko preduzeće Napred, takođe tvrdi da je otkupom sopstvenih akcija smanjena "ionako narušena likvidnost" kompanije jer su akcije otkupljivane po ceni od 1.265 dinara, dok je prosečna ponderisana cena u 2016. godini bila 1.125 dinara. U dopisu se ističe i da je generalni direktor Energoprojekt holdinga Vladimir Milovanović u "otvorenom pismu zaposlenima u zavisnim društvima uslovljavao zaposlene da uzimaju kredite radi sticanja akcija društva, što predstavlja sukob interesa", što je okarakterisano kao manipulacija na tržištu kapitala. Na kraju ovaj akcionar je zapretio sazivanjem vanredne skupštine akcionara.\nVladimir Milovanović, direktor Energoprojekt holdinga, u izjavi za Danas je rekao da nije poslao dopis već da je "dao predlog najbližim saradnicima da svoj privatni novac ulože u kupovinu akcija kompanije. Svi akcionari cene kada zaposleni i menadžment ulažu u akcije svoje firme, jer to pokazuje poverenje u firmu i daje joj na kvalitetu".\n"To jeste poremećaj. A pošto je došlo i do pada cene akcija reagovali smo u skladu sa politikom zaštite svih akcionara", rekao je Milovanović.\nNa pitanje ko bi mogao da stoji iza zbirnih računa njegov komentar je da "dopis (kompanije Napred razvoj prim. nov.) govori sam za sebe. Zašto bi se bunili ako je to što smo uradili zakonito. Akcije koje smo mi kupili vide se na listingu akcionara, dok neki akcionari kupuju akcije preko zbirnih računa. Zabrinut sam jer je nepoznato ko je kupio te pakete akcija. Plašim se više nepoznatih nego poznatih protivnika", kaže Milovanović tako implicirajući da je po sredi neprijateljsko preuzimanje kompanije.\nSlična priča već se ponovila već dva puta do sada, 2009. i 2012. godine kada je menadžment Energoprojekta takođe pozivao na "odbranu preduzeća od privatnog kapitala". I tada se radilo o kompaniji Napred, koja je sa 3,2 odsto vlasništva u Energoprojektu 2009. došla na 22,5 odsto 2017. godine.\nKljučno pitanje je šta će uraditi država sa svojim paketom od 33,5 odsto akcija, mada se odgovor može naslutiti iz prošlogodišnje izjave premijera Aleksandra Vučića na proslavi 65 godina ove kompanije.\n"Pošto znam da su neki hteli da preuzmu Energoprojekt, da vam kažem da mi tu nameru nemamo", poručio je tada Vučić.\nKako objašnjava Nenad Gujaničić iz Wisebrokera, po zakonu o preuzimanju, svako ko pređe prag od 25 odsto akcija u akcionarskom društvu dužan je da uputi ponudu za preuzimanje i preostalim akcionarima.\n"Kastodi računi se na tranzicionim tržištima veoma često koriste da se iza njih prikrije ko je vlasnik akcija, a takođe ove račune koriste i strani portfeljni investitori, jer se na taj način olakšava njihovo operativno poslovanje. Banka je dužna regulatoru da otkrije ko stoji iza kastodi računa, pa se samim tim ne bi mogla izbeći obaveza davanja ponude za preuzimanje npr. da isto lice pod više kastodi računa kupi preko 25 odsto akcija", objašnjava Gujaničić. On dodaje i da kompanija može sticati do 10 odsto sopstvenih akcija, a ako ih kupi više, mora ih otuđiti u roku od tri godine.\nPrema njegovim rečima, sa aspekta akcionara, otkup sopstvenih akcija bi trebalo da ima isti efekat kao isplata dividende, a ovaj način intervenisanja na tržištu veoma često koriste korporacije na američkim berzama.


February 2020 – Knjaževačke vesti\nDom kulture ,,Knjaževac” raspisuje konkurs za izlaganje u 2020.godini i poziva sve zainteresovane stvaraoce, likovne i vizuelne umetnike, istoričare i teoretičare umetnosti da predlože samostalne izložbe i autorske projekte iz oblasti savremene vizuelne umetnosti i dizajna za godišnji program Velike ...\nKnjaževački Hor Doma kulture “Sveti Kralj Stefan Dečanski” raspisuje otvorenu audiciju za prijem novih članova. Pozivaju se svi koji imaju skrivene ili neskrivene talente za pevanje da se prijave na audiciju. Po prijavi kandidata, audicija će biti održana u Šah ...\nKinološko Društvo Knjaževac organizuje XII Nacionalnu izložbu pasa svih rasa koja će se održati 21.03.2020.godine po odobrenju Kinološkog Saveza Srbije. Izložba se održava na Gradski stadionu u Knjaževcu, a, početak ocenjivanja zakazan je za 10 časova. Program izlozbe: 1. Uvodjenje pasa ...\nNovootvorena kompanija Hatiba d.o.o.- Knjazevac (ogranak nemacke kompanije Hatiba GMBH) zapošljava radnike sledećih profila: menazer fabrike sef proizvodnje radnici metalske struke Svi zainteresovani mogu se informisati na telefon 063/8232146 ili poslati svoj cv na office@hatiba.com –\nZainteresovani za rad u jednoj od najvećih svetskih kompanija u oblasti dobavljača automobilske industrije o detaljima se mogu informisati narednog utorka u knjaževačkom Domu kulture. Kompanija “Aptiv” organizuje u Knjaževcu Dane otvorenih vrata u utorak, 25. februara u 12, 16 ...\nGrađani Knjaževca danas su obeležili Svetski dan dece obolele od raka zajedničkim zagrljajem na gradskom platou. Knjaževac je jedan od 32 grada širom Srbije u kome je Nacionalno udruženje roditelja dece obolele od raka NURDOR uz podršku volontera i donatora, ...


Kamion s humanitarnom pomoći na prelazu između Turske i Sirije Bab al-Hava, 9. jul 2020.\nUsvajanjem rezolucije na Savetu bezbednosti UN kojim je dostavljanje humanitarne pomoći na severozapad Sirije ograničeno na samo jedan graničan prelaz s Turskom, Rusija je donela pobedu sirijskom predsedniku Bašaru al-Asadu, dok se humanitarna situacija na teritorijama pod kontrolom pobunjenika pogoršava s prvim zabeleženim slučajevima COVID-19, pišu svetski mediji.\nHumanitarna pomoć preko jednog prelaza\nSavet bezbednosti UN je u subotu, 11. jula, usvojio rezoluciju za obnovu dostavljanja humanitarne pomoći u Siriju, ali tek pošto je podlegao pritisku Rusije da se zatvori jedan od dva prelaza za isporuku pomoći u ratom razorenu zemlju, navodi agencija Frans pres (Agence France-Presse).\nPosle nedelju dana podela i više glasanja, Savet bezbednosti je usvojio predlog Nemačke i Belgije koji za dostavljanje pomoći u narednih godinu dana omogućava upotrebu samo prelaza Bab al-Hava, na severozapadnoj granici Sirije s Turskom. Time će, kako navodi AFP, biti omogućen nastavak protoka pomoći za nekoliko miliona Sirijaca koji žive u pobunjeničkom regionu Idlib koji ne kontroliše sirijska vlada.\nIshod u Savetu bezbednosti UN je primetan neuspeh SAD čija je ambasadorka rekla da je zadržavanje dva prelaza "crvena linija", ocenjuje AFP, dodajući da je zatvaranje prelaza drugog prelaza Bab al-Salam neuspeh i generalnog sekretara UN Antonija Gutereša (Guterres) koji je u junu pozvao da se na godinu dana produži dostavljanje pomoći preko dva prelaza.\nOvlašćenje za dostavljanje pomoći Siriji, po sistemu koji je postojao od 2014, isteklo je u petak uveče, pošto su Moskva i Peking iskoristili veto, a potom Savet bezbednosti odbacio kontrapredlog Moskve. Rusija, kako ističe AFP, najvažniji saveznik vlade u Damasku, nedeljama je tražila okončanje upotrebe prelaza Bab al-Salam koji vodi do regiona Alepo na severu Sirije, dok su evropske zemlje i SAD želele da oba prelaza budu otvorena za pomoć, uz optužbe Rusije i Kine da politizuju humanitarno pitanje.\nS ovlašćenjem UN međunarodne organizacije mogu da distribuiraju pomoć raseljenim Sirijcima bez dozvole Damaska. Rusija i Kina su tvrdile da se time krši suverenitet Sirije i da se pomoć može povećati kroz kanale preko sirijskih vlasti. Međutim, ukazuje AFP, zapadne zemlje odbacuju tvrdnje Moskve, navodeći da ne postoji kredibilna alternativa prekograničnom sistemu i da sirijska birokratija i politika sprečavaju efikasan protok pomoći u oblasti koje nisu pod kontrolom Damaska.\nUsvojena rezolucija o ograničenju dostavljanja humanitarne pomoći na severozapad Sirije, koja je dovela do teških međusobnih optužbi u UN, izgleda da nije po volji nijedne članice Saveta bezbednosti UN, ocenjuje Vašington post (The Washington Post).\nZa rezoluciju je u subotu, 11. jula, glasalo 12 od 15 članica Saveta bezbednosti, koje su zajedno s UN i humanitarnim agencijama tvrdile da će 1,5 miliona ljudi – od čega su trećina deca – zatvaranjem drugog prelaza ostati bez potrebne pomoći u hrani i lekovima. S druge strane, Rusija, Kina i Dominikanska Republika su bile uzdržane.\nNemački ambasador pri UN Kristof Hojzegen (Christoph Heusgen) rekao je da s obzirom na suprotstavljene pozicije "Savet nije imao drugog izbora nego da donese još jednu odluku koja ne odražava humanitarne potrebe na terenu", dodajući "danas je još jedan tužan dan".\nAmerička ambasadorka Keli Najt Kraft (Kelly Knight Craft) rekla je da ishod nije ono za šta su se borile SAD i većina. Zamenik ruskog ambasadora u UN Dmitrij Poljanski je, kako ističe Vašington post, oštro reagovao i optužio predlagače rezolucije za "trapavost" u vođenju debate iza zatvorenih vrata, rekavši da su "licemerje i dvostruki standardi zapadnih kolega dosegli nezabeležene visine tokom tog procesa". "Danas se nije raspravljalo o humanitarnim isporukama Siriji. Naša rasprava je o politici i želim da to potpuno razjasnim", rekao je on.\nKina, koja je često na strani Rusije u Savetu bezbednosti UN, tvrdi da je njen primarni interes u debati o humanitarnoj pomoći bilo principijelno protivljenje "jednostranim prisilnim sankcijama" kakve su uvedene Asadovoj vladi. Dominikanska Republika se uzdržala od glasanja u subotu uz objašnjenje da se snažno zalaže za nastavak dostavljanja pomoći, ali da je protiv "politizacije" debate.\nRuska pobeda za Siriju\nRusija je ostvarila pobedu za svog saveznika Siriju primoravajući Savet bezbednosti UN da ograniči dostavu humanitarne pomoći na severozapad zemlje pod kontrolom pobunjenika, ocenjuje Asošiejtid pres (Associated Press), ističući da je s glasanjem u petak, Rusija veto uložila 16, a Kina 10 puta na rezolucije o Siriji od početka sukoba 2011.\nUsvajanje rezolucije u subotu je označilo kraj nedelju dana rivalstva s visokim ulozima koji su Rusiju i Kinu postavili nasuprot 13 ostalih članica, podvlači AP i ukazuje da su zvaničnici UN i humanitarnih organizacija, zajedno s velikom većinom članica Saveta bezbednosti UN, bez uspeha iznosili argument da je nastavak rada dva prelaza od suštinskog značaja za pomoć za više od milion ljudi na severozapadu Sirije, posebno posle pojave prvih slučaja COVID-19 u toj oblasti.\nRusija je u januaru takođe izvojevala pobedu za Siriju, koristeći pretnju vetom da Savet bezbednosti UN usvoji rezoluciju kojom je broj prelaza za humanitarnu pomoć smanjen s četiri na dva, i kojom je takođe mandat smanjen s godinu dana, kako je bilo od 2014, na šest meseci.\nPre usvajanja rezolucije u subotu, Savet bezbednosti UN je odbacio dva amandmana Rusije, uključujući jedan koji sugeriše da humanitarnu pomoć ometaju sankcije koje su Siriji uvele SAD i Evropska unija, iako su one ukazale da sankcije uključuju izuzeće za humanitarnu pomoć. Takođe je odbačen amandman Kine.\nBelgija i Nemačka su u zajedničkom saopštenju navele da u oblasti Alepo 1,3 miliona ljudi, uključujući 500.000 dece, dobijaju humanitarnu pomoć preko prelaza Bab al-Salam. Ambasadorka SAD je rekla da rezultat glasanja izaziva mučninu i gnev, ali je ocenila da je nastavak rada prelaza za Bab al-Hava "pobeda" u svetlu spremnosti Rusije i Kine da iznude "dramatično smanjenje humanitarne pomoći".\nS druge strane, zamenik ruskog ambasadora u UN rekao je da se prekogranična pomoć Siriji ne povinuje međunarodnom pravu, pošto UN nisu prisutne u toj oblasti, za koju je rekao da je kontrolišu "međunarodni teroristi i borci", zbog čega je nemoguće kontrolisati i nadzirati ko dobija pomoć.\nHumanitarne organizacije su saopštile da će rezolucija Saveta bezbednosti UN povećati patnje 1,3 miliona ljudi na severozapadu Sirije, ukazuje Rojters (Reuters).\n"Mnogi sada neće dobiti pomoć koja im je potrebna. Životi će biti izgubljeni. Patnja će biti intenzivirana", navele su u saopštenju humanitarne organizacije koje rade u Siriji.\nSada će, prema humanitarnim organizacijama biti teže dopreti do 1,3 miliona ljudi koji zavise od isporuke hrane i lekova preko granice. "Sa prvim slučajem COVID-19 potvrđenim u Idlibu, oblasti sa veoma oslabljenom zdravstvenom infrastrukturom, to je razoran udarac", dodaje se u saopštenju.\nLui Šarbone (Louis Charbonneau) iz organizacije za zaštitu ljudskih prava Hjuman rajts voč (Human Rights Watch) rekao je da su "članice Saveta poklekle i dale Moskvi šta je htela – dalje drastično smanjenje prekograničnu pomoć očajnim Sirijcima koji se za preživljavanje na nju oslanjaju".\nDok je Savet bezbednosti razmatrao dostavljanje humanitarne pomoći preko granice, u regionu Idlib pod kontrolom pobunjenika je izbila nova kriza s prvim potvrđenim slučajem zaraze korona virusom, navodi američki Nešnal pablik rejdio (National Public Radio – NPR).\nSirijski lekar, koji živi u turskom pograničnom gradu, a radi u jednoj od preostalih bolnica uz granicu, bio je pozitivan na testu u četvrtak prošle nedelje, a, kako ističe NPR, do subote ujutro su zabeležena još dva slučaja.\nHumanitarne organizacije su se pripremale za širenje korona virusa i upozoravale na katastrofu u strahu za više od milion osiromašenih Sirijaca koji žive u šatorima u izbegličkim kampovima, ukazuje NPR i podvlači da je fizičko distanciranje tamo nemoguće, dok nedostaju sapun i voda. U tim kampovima većinom žive žene i deca raseljeni iz drugih delova Sirije.\nHumanitarne organizacije upozoravaju da je i dosadašnji nivo dostavljanja pomoći bio daleko od potrebnog, a da potrebe samo rastu.\n"Ciničan i okrutan manevar Rusije uz podršku Kine je tragičan primer razbijenog humanitarnog sistema UN", rekla je predstavnica organizacije Lekari za ljudska prava (Physicians for Human Rights) Susana Sirkin koja je ranije ove nedelje na Savetu bezbednosti UN tražila da se nastavi dostavljanje humanitarne pomoći na severozapad Sirije.


Vesti online / Vesti / Zanimljivosti / Rus ustrelio sibirskog tigra jer je napao kravu\nU divljini postoji još 500 sibirskih tigrova\nTigar je prvo napao kravu a potom je krenuo prema seljaku koji je pokušao da ga otera.\nSibirski tigar strogo je zaštićena vrsta koja živi na malom pograničnom području između Rusije, Kine i Severne Koreje. Procenjuje se da u divljini živi još svega 500 sibirskih tigrova.\nZbog krivolova, vlasti sprovode istrage o svakoj usmrćenoj jedinki. Krivolovci ubijaju tigrove zbog krzna, zuba i drugih delova tela.\nPrema vlastima, ubijenom tigru nedostajali su zubi, a telo je zaplenjeno radi istrage.\nStručnjaci veruju da je tigar bio slab i verovatno je ušao u dvorište u potrazi za hranom.\n- Prirodni strah od grabežljivaca doveo je do ovog tužnog ishoda - kazao je direktor centra za sibirske tigrove Sergej Aramiljev.\nPoslednji slučaj ubijanja tigra u samoodbrani desio se u tom regionu 2012.\nZANIMLJIVOSTI Kad se gledanje crtaća pretvori u lov (VIDEO)


Kako i ko određuje cenu rada prilikom zapošljavanja preko agencije? - Biznis.rs\nZarada radnika mora da bude na nivou plate zaposlenih na sličnim pozicijama\n5.9.2021 08:01 Autor: Marija Jovanović 0\nPrema registru Ministarstva za rad, boračka i socijalna pitanja, u Srbiji je registrovano ukupno 127 agencija za zapošljavanje. Iako je Zakon o agencijskom zapošljavanju...\nPrema registru Ministarstva za rad, boračka i socijalna pitanja, u Srbiji je registrovano ukupno 127 agencija za zapošljavanje. Iako je Zakon o agencijskom zapošljavanju jasno definisao uslove za osnivanje agencija za privremeno zapošljavanje, a pre svega prava onih koji se zapošljavaju na ovaj način, garantujući im jednaku zaradu kao i zaposlenima koje neposredno zapošljava poslodavac, u praksi se često postavlja pitanje da li je to zaista tako.\n“Ne postoje ograničenja da bilo koje fizičko ili pravno lice osnuje agenciju za privremeno zapošljavanje. Jedini uslov je da već prethodno nije imao agenciju za privremeno zapošljavanje kojoj je zabranjen rad, ali generalno ne postoje bilo kakve zabrane”, objašnjava za Biznis.rs viši savetnik za ekonomska i socijalna pitanja UGS “Nezavisnost” Zoran Ristić.\nOno što je rezultat takvog pristupa i problema na terenu je što već sada postoji deo zaposlenih kod određenih privrednih subjekata koji formiraju agencije za privremeno zapošljavanje i preko istih agencija angažuju ljude, ukazuje naš sagovornik.\nUgovori o radu samo na određeno ili neodređeno vreme\nKako propisuje Zakon o agencijskom zapošljavanju, zaposleni ugovor o radu zaključuje sa agencijom za privremeno zapošljavanje radi ustupanja na privremeni rad poslodavcu korisniku. Ugovor se zaključuje na određeno ili neodređeno vreme, a agencije više nemaju prava da anagažuju radnike na osnovu ugovora o delu, privremeno-povremenim poslovima ili dopunskom radu.\n“Prava radnika definisana su na relaciji između njih i njihovog poslodavca, a njihov poslodavac je agencija za privremeno zapošljavanje. Dakle, potpisuje se ugovor na određeno ili neodređeno vreme između zaposlenog i agencije, i u okviru tih ugovora su definisana njihova prava”, kaže Ristić.\nKako ukazuje naš sagovornik, u okviru agencija za privremeno zapošljavanje zabranjeno je zaključivanje ugovora o privremenim i povremenim poslovima, ali su ipak ostali brojni problemi prilikom radnog angažovanja lica preko studentskih i omladinskih zadruga.\n“To je problem koji mora da se reši ukoliko želimo da imamo uređen sistem u kom radnici imaju pristojna prava jer svaki rad je daleko od dostojanstvenog ukoliko postoji stalni strah od otkaza. S obzirom na to da je regulisanje rada preko omladinskih i studentskih zadruga i dalje ostalo po starom principu, ugovori o privremenim i povremenim poslovima su i dalje nešto što je aktuelno mimo agencija za privremeno zapošljavanje”, navodi naš sagovornik.\nCena rada određuje se ugovorom između radnika i agencije\nKada je reč o agencijskom zapošljavanju, cena rada određuje se u ugovoru između radnika i agencije. Ona ne sme da bude manja od minimalne zarade određene na nivou Srbije i mora da bude na nivou zarada zaposlenih na sličnim pozicijama i srodnim poslovima u kompaniji.\n“Ono što je definisano Zakonom o agencijskom zapošljavanju, to je da ako je radnik upućen da radi u firmi gde je zarada recimo 60.000 dinara, a u agenciji ima ugovor na 40.000, on bi svakako morao da bude plaćen 60.000 ukoliko radi na istim poslovima kao i radnik koji je direktno angažovan u kompaniji. To znači da se ugovorom između agencije i zaposlenog definiše njegova zarada, a ukoliko je ona niža u odnosu na zaradu koja postoji kod poslodavca na istim ili srodnim poslovima, onda se isplaćuje ta viša zarada koja već postoji kod poslodavca”, ističe Ristić.\nMeđutim, i tu se javlja problem kada kod poslodavca ne postoji uporedni radnik u kompaniji.\n“U tom slučaju vrednovaće se ona cena rada koju radnik ima zaključenu sa agencijom za privremeno zapošljavanje, tako da je to problem koji imamo u praksi. Ipak, to ni u kom slučaju ne može da bude ispod minimalne zarade. Na minimalnu zaradu dodaje se topli obrok, regres, minuli rad, noćni rad, a sve u zavisnosti od uslova koji su definisani ugovorom”, zaključuje Ristić.\nRADNICI SRBIJA ZAPOŠLJAVANJE ZARADA


Umesto Italijana kao privremeno rešenje na klupu šampiona Nemačke je seo Vili Sanjol. Ali, ni on nije uspeo da trgne ekipu. Posle smene Anćelotija i dalje se spekuliše ko je to izdao trofejnog stručnjaka.\nU prvi plan je izašao Robert Levandovski, ali ni Arjen Roben nema šta lepo da kaže za bivšeg stručnjaka.\n- Bolji je trening kod mog sina u mladog timu nego kod nas - rekao je Holanđanin i tako jasno poručio šta misli o Italijanu.\nPobunjeni su bili i Riberi i Miler, pa će Anćelotijev naslednik imati velikih problema da motiviše zvezde Bajerna.


Serbian Adventures - Pešačka tura kroz Novi Sad\nKod ture: #433\nObiđite s nama Novi Sad i saznajte mnogo zanimljivih detalja zbog kojih ćete još više zavoleti ovaj čarobni grad i poželeti da se ubrzo vratite u njega!\nPešačka tura centrom grada i upoznavanje njegovih glavnih karakteristika\nTura počinje ispred turističke agencije „Magelan“ u 10.00 časova (Pašićeva 16). Odatle idemo u obližnju Zmaj Jovinu ulicu i ulazimo u glavnu pešačku zonu.\nNa nju se nadovezuje najstarija ulica u gradu – Dunavska. Njen današnji izgled rezultat je obnove posle velikih razaranja 1849. godine. Na početku ulice nalazi se Gradska biblioteka, zadužbina Anke i Arse Pajević, a preko puta nje, nalazi se najstarija kuća u Novom Sadu „Kod belog lava“, sagrađena početkom 18. veka.\nPosle obilaska znamenitih kuća u Dunavskoj ulici, ulazimo u Dunavski park, najstariji i najlepši gradski park, koji predstavlja pravu oazu mira u srcu Novog Sada.\nPosle nekoliko minuta hoda stižemo do reke Dunav. Ovde ćemo uživati u predivnom pogledu na drugu po veličini evropsku reku i moćnu Petrovaradinsku tvrđavu.\nNedaleko odatle, nalazi se zgrada Banovine, modernističko remek-delo arhitekte Dragiše Brašovana podignuto 1930. godine, u kom je danas smešteno sedište Vojvođanske vlade i parlamenta.\nNaša sledeće stanica je umetnička galerija Matice srpske. Posle nje, posetićemo Sinagogu, jednu od četiri preostale koje danas postoje u Srbiji. Do Drugog svetskog rata, ovo zdanje bilo je verski objekat ašeknaskog obreda, međutim, danas se u njoj održavaju muzički koncerti i ostale kulturne manifestacije.\nPosle kratke šetnje Jevrejskom ulicom stižemo do Pozorišnog trga kojim dominira modernističko zdanje Narodnog pozorišta Srbije, najstarijeg pozorišta na Balkanu!\nRazgledanje završavamo u najvažnijem delu centra Novog Sada, na Trgu Slobode.\nNapomena: Nećete se pokajati ako nam se posle ove ture pridružite u obilasku Petrovaradinske tvrđave, s koje ćete napraviti najlepše snimke i saznati mnogo toga o omiljenoj novosadskoj tvrđavi (videti Petrovaradinska tvrđava pešačka tura).\nNovi Sad Nikole Pašića 16 10.00/10 AM -\nBesplatno otkazivanje moguće do 1 dana pre realizacije.\nEngleski, Srpski, Nemački\nNakon potvrde rezervacije, kontaktiraće vas organizator ove ture.\nod 2400 RSD\nSledeći polazak: Pon 21.10.2019\nCena od * : 500 RSD\nRezervacija ture: Pešačka tura kroz Novi Sad


Dodik: Srbi nikada nisu bili svesniji svog identiteta\nFebruar 23, 2021 17:32\nSrbi nisu nikada bili svesniji svog identiteta nego danas, a najvažnije je da su stavovi Srba po pitanju prošlosti, sadašnjosti i budućnosti zajednički, izjavio je srpski član i predsedavajući Predsedništva BiH Milorad Dodik.\n"Uvek smo bili nekako na kraju, kroz priče komunističkog sistema, pa onda i međunarodne zajednice koja nam je nametnula nekakvu kolektivnu odgovornost za dešavanja u poslednjem ratu", rekao je Dodik u intervjuu za satelitsku MIS tv, koja emituje program na srpskom jeziku 24 sata dnevno i vremenski je program prilagođen gledaocima u Australiji i Novom Zelandu.\nDodik je rekao da takva retorika stiže iz političkog Sarajeva.\n"Nije im dovoljno što su im preci bili u Handžar diviziji, i deo fašistickih formacija sa kojima se svet tada obračunao. Srbi su najveci stradalnički narod. Zar treba da nabrajam naša stratišta: selo Prebilovci, Pag, Jadovno, Jasenovac, Šušnjar, Garavice, Drakulići, tragedija Kozare, Brod na Drini... ", naveo je Dodik.\nUkazuje da percepcija koju forsira političko Sarajevo i deo međunarodne zajednice o dešavanjima u poslednjem ratu, ne pije vodu u Srpskoj.\n"Zašto da se nekome izvinjavamo? Od 1992 - 1995 stradalo je 28.000 Srba, za one loše stvari koje smo počinili odgovorali smo, i vojni i politički vrh, u Hagu, ali i pred domaćim sudovima i stavljamo tačku na tu priču", kazao je Dodik.\nTo je, ističe, jedan od razloga zašto smatra da BiH kao unitarna zemlja iz Sarajeva ne može da prođe.\n"BiH ne treba da postoji, jer to nije realna priča. Što su srušili Jugoslaviju, Čehoslovačku, Sovjetski Savez, a mi kao moramo zajedno? Imamo strašnu zajednicku istoriju, i uvek smo bili na različitim stranama, mi Srbi pobednici, a ovi drugi uz osvajače", naveo je Dodik.\nDodik ističe i lažnu nadu koju podgrejava političko Sarajevo oko dolaska Bajdena na čelo Sjedinjenih Američkih Država.\n"U Sarajevu je stvorena takva euforija kao da ce 6. flota iskrcati na Jadranu, i u narednih šest meseci poravnati Republiku Srpsku, sve do poslednje želje Sarajeva. Možda je Bajden njihov prijatelj, možda će biti nekakvih pritisaka, ali Republika Srpska je neupitna kategorija, i to ih najviše boli", istakao je Dodik, prenela je RTRS.\n"Dara iz Jasenovca" doprinosi istini o zločinima NDH\nFilm "Dara iz Jasenovca" svedoči o monstruoznosti NDH nad Srbima i sigurno će doprineti da istina o zločinima u ovom ustaškom logoru ne bude gurnuta u zaborav, što je nastojao da učini komunistički režim u bivšoj Jugoslaviji, izjavio je srpski član i predsedavajući Predsedništa BiH.\n"Monstruoznost, način stradanja (u Jasenovcu) slovili su samo u pričama naših ljudi koji su to preživeli", rekao je Dodik i naglasio da su komunistički režim, Tito i njegovi sledbenici, bežali od ove teme i učinili sve da se ona gurne u zaborav, ne samo zbog ideje o bratstvu i jedinstvu već i zbog politike koja bi snažno ocrnila NDH i ustaške zločine nad Srbima.\n"Naravno da bi za Hrvate bilo teško da nose kroz istoriju taj teret. Zato imate situaciju da je Diani Budisavljević, koja je spasila nekoliko desetina hiljada srpske dece sa Kozare, svu dokumentaciju oduzela OZNA, komunistička tajna služba i uništila je, tako da se nije ni moglo znati gde su ta deca otišla", rekao je Dodik u intervjuu za satelitsku MIS tv.\nNaprosto, ističe, ta istina je nekako skrajnuta, sve se baziralo na priči da su to žrtve fašizma, a to su Srbi, žrtve ustaša-Hrvata toga vremena koji su masovno ubijali Srbe gde god su stigli.\nDodik je rekao da je film Predraga Antonijevića temeljan u razotkrivanju svega onoga što jeste Jasenovac i istakao da će mnoge buduće generacije moći da se upoznaju o monstruoznosti NDH upravo gledajući to ostvarenje.\n"To je bio uspešan prikaz, ali dela stradanja i onoga što se tamo desilo. Verujem da će to kroz seriju koja će ići, biti još sveobuhvatnije i na pravi način prikazano", istakao je.\nDodik je rekao da je Potkozarje stradalnički kraj, te da nema kuće iz koje nije neko stradao u Drugom svetskom ratu, najčešće u Staroj Gradišci i Jasenovcu, koji su činili sistem ustaških logora gde su činjeni masovni zločini nad Srbima. On je naveo da je mnogo ljudi stradalo i mimo logora prilikom hapšenja i opkoljavanja srpskih sela.\n"U mom selu Mrčevci, nedaleko od moje rodne kuće ustaše su streljale 148 meštana u ranim jutarnjim časovima, nakon što su ih opkolile. Nema sela gde nije ubijeno nekoliko desetina stanovnika u zbegovima i pohodima ustaša", ispričao je Dodik, prenela je RTRS.\nPredsednik Srbije u Sarajevu uručio vakcine BiH 17\nCrna Gora počela proceduru imenovanja sedam ambasadora 17\nVučić u Sarajevu uručuje vakcine koje Srbija donira BiH 21\nKrivokapić: Međunarodna zajednica da pomogne u borbi protiv kriminala 17\nVučić za „Avaz“: Moramo mnogo više zajedno o sebi da brinemo 27


Počinje škola za bake i deke - Zdravlje Vodič | Vaš vodič kroz zdravstveni sistem Srbije\nKako prevazići psihološke teškoće koje nosi treće životno doba, kako teče normalan proces starenja i kako pripremiti zdrav obrok za celu porodicu, samo su neke od tema o kojima će govoriti lekar specijalista interne medicine u Školi za bake i deke koja će naredna dva meseca biti organizovana u upravnoj zgradi Doma zdravlja „Novi Sad“. Cilj ovih dvodnevnih predavanja je unapređenje zdravlja porodice koja je osnovna ćelija svakog društva i koja je u savremenom trenutku izložena mnogostrukim uticajima.\nPredavanja će držati lekar internista, psiholog i lekar specijalista socijalne medicine i patronažna sestra. Biće reči i o izazovima, mogućnostima i šansama savremenih baka i deka, a bake i deke će saznati nešto više i o savremenim izazovima odrastanja dece kao i o bezbednosti dece u kućnim uslovima. Ova škola je pokrenuta, kakao kažu nadležni, kako bi povećali znanje i veštine deka i baka kada su u pitanju bezbednost, pravilna ishrana i nega deteta, postupanje u određenim zdravstvenim stanjima. Cilj je i pružiti informacije koje će omogućiti zdravu starost u fizičkom, psihičkom i socijalnom smislu.\n“Bake i deke su nezaobilazna međugeneracijska spona u vertikali koju čine tri generacije. Neprocenjivi su resurs koji svojim iskustvom u podizanju dece mogu da pomognu budućim i mladim roditeljima kao i svojoj unučadi. Veliki deo roditelja se u čuvanju dece se oslanja u potpunosti ili delimično na baka /deka servis”, saopštili su iz DZ Novi Sad.\nZainteresovani se mogu prijaviti na brojeve telefona 021/6616 360 i\n021/ 4879 862\nPredavanja će se biti održavana u poslepodnevnim ili večernjim terminima tokom novembra i decembra.


Izraelski MIP potvrdio: Predstavništvo RS u Izraelu ne postoji | Moja Hercegovina\nPočetna / Izraelski MIP potvrdio: Predstavništvo RS u Izraelu ne postoji\nIzraelski MIP potvrdio: Predstavništvo RS u Izraelu ne postoji\n20. Aprila 2017. 21:32\nSARAJEVO – Izraelsko Ministarstvo inostranih poslova poslalo je notu Ambasadi BiH u Izraelu, u kojoj se navodi da su iscrpljeni svi diplomatski kanali kojima su pokušali da ukažu na činjenicu da Predstavništvo RS u Izraelu ne postoji i da Arie Livne nije predstavnik RS u toj zemlji.\nTo je navedeno u saopštenju iz Ministarstva inostranih poslova (MIP) BiH, u kojem stoji da je bh. ambasada u Izraelu spomenutu notu primila danas.\n“U dopisu se ističe da je Predstavništvo RS u Jerusalimu zatvoreno 31. decembra 2013. godine te da nije poslije toga ponovo otvarano”, stoji u saopštenju iz MIP-a BiH.\nPiše i da je Predstavništvo RS, prema podacima registra kompanija koje posluju u Izraelu, preregistrovano u privatnu kompaniju, čiji je rukovodilac Livne, te da nisu registrovane prostorije u kojima se kompanija nalazi.\n“Livne je, kako se navodi u dopisu, zaobilazio zvanične institucije Izraela prilikom pokušaja da organizuje sastanke političkih lidera iz RS i Izraela, te nije iskazao jasnu namjeru da na bilo koji način unaprijedi bilateralne odnose dvije zemlje”, navode iz MIP-a BiH.\nKako se dodaje, Livne nije pozvan da prisustvuje nijednom sastanku tokom posjeta zvaničnika Republike Srpske Izraelu.\nDalje se navodi da slika o Livneu kao uticajnom izraelskom diplomati na Balkanu, koja je stvorena u pojedinim medijima u regionu, ne odgovara istini, te se jasno ističe da su svi stavovi Livnea isključivo njegovi lični i da ni u kom slučaju ne predstavljaju stavove Izraela”, navode iz MIP-a BiH.\nU dopisu se konstatuje da su bilateralni odnosi BiH i Izraela dobri, te da postoji potreba da se prodube i poboljšaju.\n“Na kraju dopisa, MIP Izraela navodi da će ambasador Izraela u BiH Boaz Rodkin učestvovati na zvaničnoj ceremoniji obilježavanja Dana sjećanja na žrtve ustaškog zločina u koncentracionom logoru Jasenovac i Donjoj Gradini, te će imati zvanične sastanke u Banjaluci”, kažu iz MIP-a BiH.\nDodaju da MIP Izraela zahtijeva da Livne ne učestvuje na sastancima Rodkina s predstavnicima institucija RS.\n“O navodima iz tog dopisa obavijestili smo Mladena Ivanića, predsjedavajućeg Predsjedništva BiH, Milorada Dodika, predsjednika RS, i Zlatana Klokića, ministra za ekonomske odnose i regionalnu saradnju RS”, naglašavaju iz MIP-a BiH.\nPodsjećamo, ministar spoljnjih poslova BiH Igor Crnadak nedavno je pozvao premijerku Republike Srpske Željku Cvijanović da hitno preduzme odgovarajuće mjere i spriječi “dalje urušavanje ugleda BiH i RS zbog predstavništva Republike Srpske u Izraelu, koje u toj zemlji ne postoji već dvije godine”. Crnadak je pozvao pravosudne institucije Republike Srpske da nezavisno i nepristrasno utvrde punu istinu o tome ko je i kako potrošio novac koji je iz budžeta uplaćivan u svrhu funkcionisanja nepostojećeg predstavništva Republike Srpske.\nOznakearije livne crnadak izrael RS


Alu-Co d.o.o. je dioničarsko društvo osnovano 1997. godine kao ideja tima inžinjera sa velikim iskustvom iz oblasti visoke prefabrikacije u metalnoj industriji i građevinarstvu. Fabrika Alu-Co smještena je u savremenim proizvodnim prostorima površine 7500 m2. Proizvodne linije kompanije Alu-Co su evropskog porijekla, proizvedene na osnovu iskustva i znanja vodećih njemačkih, švicarskih i talijanskih proizvođača. Alu-Co predlaže i omogućava potpunu uslugu svojim klijentima u svim fazama saradnje. Uposlenici kompanije Alu-Co najstručnije i sa pažnjom prate svaku fazu ugovora i projekta, počevši od rane faze razrade idejnog projekta pa sve do konačne ugradnje naših proizvoda u skladu sa zahtjevima investitora.\nAlu-Co proizvodi aluminijske fasade i bravariju po svjetski poznatom sistemu SCHUCO. Sa zadovoljstvom koristimo i domaći visokokvalitetni sistem FEAL koji je veoma sličan nekim razradama SCHUCO-a, a po potrebi i tehnički skromnije, a ekonomski povoljnije sisteme po zahtjevu investitora. Naš izbor aluminijskih sistema SCHUCO i FEAL kao osnovnih sistema koje nudimo baziran je na značajnoj ekonomiji energije, zaštiti prirodne sredine, ekonomiji rashoda za grijanje, a time direktno utječemo na povećanje vrijednosti objekata - nekretnine u koje se ovakvi proizvodi ugrađuju.\nAlu-Co nudi program dostave i ugradnje naših proizvoda na moderan način. Zahvaljujući najsavremenijoj tehnološkoj opremi postižemo najpreciznije moguće rezultate kvaliteta prilikom montaže naših proizvoda.\nAlu-Co je danas jedna od najsavremenijih fabrika iz svoje branše u regionu i šire. Proizvodi i usluge koje pružamo su veoma traženi i ocjenjeni su najvećim ocjenama za kvalitet, organizaciju tvorničke proizvodnje i zaštitu životne sredine. Alu-Co je još uvijek jedina kompanija u regionu koja posjeduje prestižni znak CE što označava usklađenost proizvodnje sa najnovijim evropskim standardima za sigurnost i zaštitu imovine, životne sredine, zdravlja i života ljudi (EN12899 i EN1317).\nAlu-Co kao vlasnik CE znaka plasira svoje proizvode na tržišta zemalja Evropske unije bez dodatnih provjera. Alu-Co je implementirao sistem upravljanja kvalitetom u svim procesima kompanije, tako da je kompanija certificirana u skladu sa zahtjevima standarda ISO9001.